
Parlamentario mr. Juan E. Thijsen (MEP): 

Parse Otmar Oduber (POR) a laga posnan 
habri cu Mike Eman tin awor como arma pa 
controla Otmar y forsa un coalision AVP-POR 


PARLAMENTARIO mr. Juan E. Thi- 
jsen ta lcere cu ta importante pa pueblo di 
Aruba ta consciente con e poder politiconan 
ta move riba nos isla y den Reino Hulandes. 
Desde 2009 Aruba a conoce Gabinete Mike 
Eman cu a cuminsa cu hopi entusiasmo 
y promesa. AVP a gana eleccion e. o. cu 
acusacionnan cu Partido MEP lo a traha pa 
yena saco y hiba un maneho corumpi. Mike 
Eman a bay asina leu di laga Parlamento 
Hulandes pa medio di WODC haci un ra- 
port referente e acusacionnan aki. Grandi 
tabata e decepcion pa AVP y Mike Eman 
cu WODC no a logra nada y ningun hende 
no a worde investiga ni deteni. 

Segun Parlamentario Thijsen, WODC si a 
laga hopi recomendacion atras p’e Gobierno 
di Milce Eman bay cumpli cu ne. Despues 
di 8 aña di gobernacion, sinembargo, cu e 
gobernacionnan di Mike Eman a resulta e 
pio den e historia di nos Status Aparte. 
Tur sorto di violacion nos a conoce di fayo 
den maneho, fayo den ley, fayo den prin- 
cipionan di bon gobernacion y den esaki 
corupcion a haya un rol central. E corupcion 
no a lceda na un Ministro pero a plama den 
Ministernan manera un malesa contagioso. 
Un di e Ministernan sigur cu a resalta ta- 
bata Otmar Oduber y su fechorianan ta bon 
conoci cerca Mike Eman, pero Mike Eman a 
scoge pa wanta su hendenan hunto y hasta 
a logra gana un eleccion mas. 

Sinembargo, e situacion politico a cambia y 
Otmar na final di tempo a scoge pa bandona 
e barco cu ta hundiendo. 

Segun Parlamentario Thijsen, ta wordo 
papia hopi cu Otmar no lo wak eleccion 
ya cu Mike Eman lo laga investiga Ot- 
mar. Pa cu esaki tin Mike Eman parse tin 
varios pos hundo y stinki cu Otmar a laga 
atras. Ta ser menciona cu tin filenan di e 
proyecto di Linear Park cu acusacionnan 
serio contra Otmar di a ricibi placa. Un 
otro pos cu ta ser menciona ta e hacking 
di Arubus. Akinan un suma basta grandi 
a desaparece cu despues a bin e storia e 
hacking di banco dor di un grupo Chines. 
Aparentemente e suma di placa a desa- 



parece pa casualidad net un dia despues cu 
e edificio pa bao di Royal Plaza cu segun 
contract a bira propiedad di Arubus a wordo 
bendi mesora sin ningun procedura legal di 
oferta publico manera ley ta prescribi. 

E storia cu ta core ta cu e placa cu a desa- 
parece a bay pa accidente riba cuenta di 
Arubus y lo ta suma di e deal pa e edificio. 
Asina tin mas acusacionnan cu Mike 
Eman tin cla pa uza contra Otmar 
Oduber. Tambe ta ser men- 
ciona cu “ontheffingen” no a 
cuminsa cu Paul Croes sino 
Otmar Oduber. 

Parlamentario Thijsen 
ta kere, sinembargo, cu 
Mike nunca lo haci un 
keho oficial ya cu Mike 
Eman ta warda resul- 
tado di eleccion pa uza 
e acusacionnan contra 
Otmar Oduber pa forsa un 
coalision AVP POR y asina 
logra prolonga un tercer 
Gabinete Milce Eman. 

Parlamentario Thijsen y par- 
tido MEP lo sigui 
e desaroyan- 
an po- 
liti- 
c o 


aki di cerca y ta pidi pueblo pa ta alerta. 
E Parlamentario ta kere cu Otmar Oduber 
mester enfrenta Mike Eman y kita tur duda 
cu su persona y partido ta liber di cuallder 
acusacion y no ta mara ni tampoco por ser 
chantagia pa cera un coalision AVP-POR. 

Curpa sin bida y sin paña haya 
panort di Cali fornia Lighthouse 

Ta di un persona local 



AYERA mainta, algo pasa di 6 ‘or, un ca- 
bayero tabata canando cu su cachonan bandi 
lama panort di California Lighthouse y ta topa 
cu un curpa sin bida riba e beach. Mesora el a 
avisa Polis. 

Dos unidad di Polis a bay n’e sitio y berdad 
nan ta topa cu un persona masculine, sin paña 
na su curpa. 

Loke por a bisa e momento ey, cu e persona ey 
no tin ni 6 ora morto, loke a haci e investiga- 
cion mas interesante. 

E prome impresion cu un persona ta haya cu 
aki mester trata di un persona cu ilegalmente 
lo kier drenta Aruba. Pero segun ora ta bay 
pasando, investigacion a conduci na un auto 
para basta mas pariba, na altura di Boca Mahos. 
Si e persona aki a dicidi di comete suicidio, 
anto for di oranan di anochi, e lo a benta su 
curpa na laman y coriente a hib’e te n’e beach 
banda di California Lighthouse. Pesey e teoria, 
cu e no tin tanto ora morto. 

Dicho auto lo mester ta di e persona cu a ser 
haya riba beach panort di California Light- 
house. ICier men no ta un persona cu ilegal- 
mente kier drenta Aruba pero e ta un Arubiano, 
kende lo a dicidi di kita su bida di e forma aki. 

Departamento Tecnico di Polis a bay n’e sitio 
pa haci mas investigacion. Dokter Texier a ser 
pidi na e sitio pa constata morto. 

Te n’e momentonan ey e identidad di e persona 
no ta conoci y ni tampoco si por ta trata di un 
homicidio of suicidio. Investigacion lo tin di 
determina esey. 

A dicidi di avisa e famia pa bay identifica e 
persona, prome cu duna di conoce di kende e 
ta exactamente. 

VERSION POLICLAL 

Mas den dia, vocero interino di Polis, sra. Lili- 
ana Croes-Rasmijn a duna di conoce e version 
oficial. Diabierna mainta pa 6:10 Central di 
Polis ta haya un yamada cu tin un curpa na 
rand den lama patras di Lighthouse. 

T’asina cu na yegada di e patruya policial ta bin 
topa cu e curpa sin bida di un hende homber 
y na unda polis ta pidi di biaha pa Recherche 
y BFTO. 

Pa 8:50 dr Texier ta constata morto di A.K. naci 
1970, (46 aña) na Corsou y biba na Aruba. 
Causa di su morto ta hogamento. Tambe ta 
pidi slachtofferhulp pa asisti e famia den e 
momento dificil aki. 

Cuerpo Policial ta manda palabra di condolen- 
cia p’e famia. 


(Potretnan ta di Aruba Native) 

Banco di Caribe ta splica, cumpliendo cu ley 

Mester a blokea e.o. 
uso di nan ATM-card 




1/3..DOWN — MARIAN HILL 
2/1.. YELLOW CLAS-DJ SNAKE 
3/5.. BABY — ANTON POWERS - PIXILOTT 
4/2.. YOU REMAIN — KING RITUAL 

5/8.. GRABIN THE MOMENT — JOWST-ALEXANDER WALMANN 
6/9.. BON APETITE — KELLY PERRY 
7/4.. STILL — JOHN MAYER 

8/11.. I'VE BEENTHINKING ABOUTYOU — GOOD LUCK 
9/6..THIRD OF MAY — FLEET FOXES 
10/14.. A DREAMTHAT NEVER STOPS - OZARK HENRY 
11 /7.. OPTION — PITBULL 
12/10.. FEEL LIKEYOUR MAN — GENTLE STORM 
13/16.. UN BIAHA SO — C ZAR 
14/18.. NEVER GIVE YOU UP — LUCIE JONES 
) 15/20.. GRAVING YOU —THOMAS RHETT 
16/12.. BEAUTY ANDTHE BEAST — ARIANA 
17/—BODY-SEAN_PAUL 
18/13.. SUBEME LA RADIO — ENRIQUEIGLESIAS 
19/—DRIVE OF SHAME-BRAD_PAISLEY_FEAT 
20/— ITS GONNA BE OKAY- 
THE_PIANO_GUYS_WITH_CL!FF_RICHARD 


BROADCAST ON HIT 94 FM STEREO 


i SATRUDAYS FROM -4.00=6.00 P.M. 


BANCO di Caribe kier clarifica un situacion cu a 
pasa siman pasa cu algun cliente, ora cu a blokea uso 
di nan ATM-card. 

Banco di Caribe ta splica cu for di introduccion di 
ley contra labamento di placa y financiamento di 
terorismo na aña 2011, banconan comercial mester 
a tuma e medidanan rekeri pa cumpli cu e ley aki 
cabalmente. 

Un factor importante di e ley aki ta pa conoce bo 
clientenan bon y asina evita cu personanan envolvi 
den actividadnan ilicito ta uza nos institutonan pa 
‘laba’ placa cu nan a gana cu actividadnan ilicito. 

Na momento cu e ley a keda activa tur banco y tambe 
otro proveedornan di servicio cu ta cay bou supervi- 
sion di Banco Central, mester a completa file di tur 
cliente cu e informacionnan rekeri. 

Periodicamente mester revisa e filenan y si tin cambio 
den e informacion di e clientenan, mester bolbe pidi 
informacion actualisa. 

Cada instituto bancario tin su mes rekisitonan segun 
cu nan ta cuadra den nan organisacion, semper y 
cuando cu nan ta cumpli cabalmente cu ley. 

Dor di keda mantene un file incompleto Banco ta 
core riesgo di haya un multa pa incumplimento cu e 
ley ariba menciona. 

Si banconan y otro institucionnan cu ta cay bou di 
e ley no cumpli cu e ley, esaki ta forma un menasa 
serio p’e integridad di e sector financiero di e pais. 

Banco di Caribe (Aruba) N.V. no ta un excepcion 
den e cuadro aki y nos mester haci tur esfuerso pa 
cumpli cu e ley. 

For di aña 2012 nos a bin ta manda carta, recorda- 
torio y tambe yama nos clientenan telefonicamente 
pa nos por mantene nan file completo y keda cumpli 
cu e ley y reglanan di pais Aruba. 

Mayoria di nan clientenan a cumpli cu nan parti pa 
cual BdC ta hopi agradecido pa nan cooperacion. 
Pero tin un parti chikito cual a haña diferente carta, 
pero cu pa un of otro motibo ainda no a logra com- 
pleta nan informacion den nan file. 

Pa regla banco mester termina un relacion cu un 
cliente cu ta den incumplimento. Sinembargo, nan 
a scoge pa duna e cliente cu no a cumpli ainda na 
nos peticion, un ultimo oportunidad pa ainda trece 
e informacion cu nos falta. 

E manera cu nan ta haci esey ta di pone un alerta den 
nan sistema cu na momento cu e cliente ey lder haci 
un transaccion, esey lo no ta posibel sin cu e entrega 
nos e informacion cu falta den su file. 

Un suplica ta bay na tur cliente cu ta na altura cu 
Banco no tin su informacion actualisa, pa nan mes 
yega Banco di Caribe y trece e documento cu falta, 
sea ta un papel di Censo, cambio di adres, cambio 
di nomber etc. 

Alabes, nan ta gradici nan clientenan pa nan coop- 
eracion y confiansa pa hunto nos por sigui mantene 
e nivel y nomber di nos sector financiero na halto. 

Compara e maneho economico bao di MEP y di AVP! 

Bao di Gabinete Oduber nos 
pais a conoce na 2008 e record di 
GDP den historia di Aruba 


GDP NOMINAL 

Gabinete Oduber 

Gabinete Eman 

2002 

3475 

2010 

4279 

2003 

3618 

2011 

4564 

2004 

3989 

2012 

4537 

2005 

4172 

2013 

4621 

2006 

4340 

2014 

4743 

2007 

4(581 

2015 

4818 

2008 

4914 

2015 

4755 

2009 

4473 

2017 

* 


DURANTE e ultimo 
8 añanan diariamente 
por a scucha for di boca 
di Prome Minister Mike 
Eman con nos economia 
a desaroya positivamente 
desde 2009 en adelante y 
cu ta danld na e maneho 
‘dinamico’ aki Aruba ta 
profilando como e pais 
ehemplar pa loke ta su 
crecemento economico. Y 
tur biaha Milce Eman ald 
tin cu referi na e periodo 
di Gabinete Oduber ca- 
minda e ta manipula 
mente di pueblo bisando 
cu nos pais a deteriora 
economicamente durante 
di 2002 pa 2009. 
Sinembargo, un biaha 
mas partido MEP mes- 
ter enfatisa cu cifranan 
economico y financiero 
di Banco Central no ta 
gaña y ta p’esey MEP 
ta presenta un tabel ad- 
hunto caminda por mira 
con e GDP nominal a 
desaroya tanto bao di 
Gabinete Nelson Odu- 
ber (2002-2009) como 


Gabinete Mike Eman 
(2010-2016). 

Aumento drastico di 
GDP 

Na final di 2001 Gabi- 
nete Oduber a haya e 
GDP na 3437 miyon flo- 
rin y na final di su gober- 
nacion na 2009 esaki a 
yega te na 4473 miyon 
florin y cual ta significa 
un crecemento drastico 
di nos GDP nominal cu 
1 biyon florin den 8 aña 
di tempo. Contrario na 
esaki, durante Gabinete 
Eman nos GDP nominal 
a crece for di 4473 miyon 
na 2009 te na 4755 mi- 
yon florin na 2016. Pues 
un aumento di solamente 
282 miyon den 7 aña di 
tempo. Asina pues tur 
hende cu sano huicio mes 
por mira cu tabata danki 
na e maneho dinamico 
di Gabinete Oduber nos 
pais por a experencia 
un crecemento di GDP 
asina drastico durante e 
periodo di 2002 pa 2009. 


Alavez te hasta un record 
di GDP a ser kibra na 
2008, esta di 4914 miyon 
florin y te cu awe esaki no 
a ser surpasa. 

Stagnacion 

economico 

Sinembargo ta increibel 
con durante e ultimo 8 
añanan e gobierno di 
AVP a ricibi 970 miyon 
florin extra na entrada 
y tambe nan a aumenta 
nos debe nacional cu 2 
biyon florin, esta for di 
2.2 biyon te cu 4.2 biyon 
florin y asina mes cu e 3 
biyon florin EXTRA aki 
na entrada nan no a logra 
aumenta nos GDP nomi- 
nal durante e periodo di 
nan gobernacion. 

A1 contrario, durante 
e ultimo 2 añanan nos 
economia a deteriora 
seriamente caminda a 
registra un caida na 2015 
di -0.5% y na 2016 un 
otro caida di -0.2%. 

Y hamas e defensornan di 
Gabinete Eman por tira 


culpa riba Merca bisando 
cu e pais aki a pasa den 
un recesion economico y 
cu esaki a afecta Aruba, 
ya cu e ultimo cifranan ta 
mustra cu na Merca nan 
a conoce un crecemento 
economico di 2.4% na 
2014, 2.6% na 2015 y 
1.7% na 2016. 

MEP lo bolbe crece 
economia 

Hecho ta cu pais Aruba 
no por sigui mas den e 
direccion negativo aki 
caminda nos ta mira un 
economia cu a stanca 
completamente bao di 
gobernacion di AVP. 
Sinembargo, partido 
MEP ta cla pa asumi 
responsabilidad guber- 


namental despues di sep- 
tember proximo y un 
biaha mas, mescos cu 
den pasado, lo percura 
pa bolbe crece nos eco- 
nomia, crea cuponan di 
trabao duradero y tambe 
percura pa maneha nos 
finansa publico den for- 
ma responsabel. MEP a 
haci esaki semper y e elo- 
gionan di instancianan 
internacional manera di 
IMF, Standard Sc Poor’s 
y Fitch ta papia pa nan 
mes. Pero primordial- 
mente ta hunto nos lo 
por logra un cambio dras- 
tico y pone nos economia 
rib’e bon caminda atrobe. 
Cu MEP den goberna- 
cion, nos economia ta 
sigura atrobe! 


Banco di Seguro Social Aruba 

ANUNCIO RELACIONACU SVb 
CERAMENTO Dl SVb SU OFICINANAN 


* 


Banco di Seguro Social Aruba SVb ta anuncia cu tur 
su oficinanan ta cera riba: 

• Diahuebs 25 mei 2017 

• Diabierna 26 mei 2017 

Riba e dianan aki trahadonan den sector priva 
por notifica AO (meld ziek) online riba nos website 
(www.svbaruba.org/form-notifica-ao) entre 7:00 am 
te cu 12:00 pm. 

Debi na trabaonan di mantencion no ta posibel pa 
notifica AO mediante nos telefon 527-2782, tampoco 
riba diasabra 27 of riba diadomingo 28 di mei. 

Pa trahadonan publico e systema di Webportaal no lo 
ta disponibel durante e 4 dianan aki. 

Tur notificacion di AO lo wordo tuma y administra 
entrante dialuna 29 di mei. 

Dialuna 29 di mei 2017 tur nos oficinan ta habri na 
e orarionan regular atroba, y tur nos servicionan ta 
disponibel atrobe. 

Nos ta ofrece nos disculpa pa e inconveniencia aki. 

-( SVb - Seguridad pa Aruba su comunidad )—' 

Mireille Sint Jago di MEP: 

Educacion por caba cu criminalidad 


E resultadonan di educacion na Aruba a bay hopi atras y n’e mesun 
momento e cifranan di criminalidad a subi. No ta hende di afo 
so ta haci actonan criminal, sino ta nos mesun hendenan tambe. 
Con nos por bolter e situacion ald? 

Segun e miembro di MEP, Mireille Sint Jago, Aruba por scapa 
miyones pa aña, dor di inverti den educacion enbes di inverti den 
gastonan pa un prison. 


tur hoben logra gradua cu un diploma, nos por baha e cifra di 
criminalidad! 

Pa casi un decada largo, Gobierno di AVP a wanta pueblo abou, 
p’esey e no ta sorprendi cu awor e cifra di criminalidad a subi: Bo 
ta cosecha locual bo ta sembra. 

E miembro di MEP ta di opinion, cu nos lo mester hinca hopi mas 
energia y placa pa mehora e clima na scol. 



Si nos percura p’e mucha hombernan den scol secundario keda 
na scol y cu e porcentahe di graduacion di nos hobennan subi cu 
solamente 5%, ya caba nos por wak un diferencia grandi. 


Mireille Sint Jago ta sigur, cu cada hende cu ta paga impuesto 
ald na Aruba lo prefera p’e placa aki wordo inverti den educa- 
cion enbes di un prison! Sea abo mes tin yiu si of no, e efecto di 
NO inverti den enseñansa por toca cada un di nos. 


E ultimo añanan nos a wak con Gobierno a hacie hopi mas 
dificil pa nos hobennan por tin un mihor perspectiva 
academico. 


Caminda na Hulanda 60% di e hobennan ta studia na 
un nivel di HAVO y mas halto y cu na Corsou 40% ta 
logra e nivel di HAVO y mas, na Aruba pa 7 aña largo 
e cantidad di muchanan cu ta bay Colegio despues di 
ldas 6 a wordo wanta na 15%!! 

Esey kiermen cu mayoria di nos muchanan ta bay 
MAVO y EPB despues di 6e ldas. Esey riba su mes no 
ta crea e problema, t’e situacion, cu muchanan no 
ta haya e oportunidad pa haya un educacion cu 
ta pas cu nan manera di siña. 

Si e nivel di educacion no ta un reto pa 
nan, nan ta perde interes y motivacion 
cu e consecuencia cu nan lo no duna 
ningun resultado mes ni riba e nivel 
abou. Un hoben cu ta convenci cu 
su comunidad a lagu’e na caya, 
lo no respeta e mesun comu- 
nidad. 

E ta cientificamente 
prueba, cu criminalnan 
mayoria biaha no tin 
un EDUCACION hopi 
halto. 


Mireille Sint Jago ta pone 
enfasis riba educacion, pa- 
sobra esey no kiermen cu 
nan no ta inteligente! Si nos 
percura pa hisa e nivel di edu- 
cacion di tur mucha, percura pa 


Crea scolnan cu ta duna nos hobennan mas guia y structura, siña 
nan pa ta mas disciplina, creativo y desaroya nan habilidadnan so- 
cial. Diversificacion di e curiculo cu mas tareanan practico, lo hacie 
hopi mas atractivo pa cuallder mucha pa participa activamente, 
pero tambe pa nan compronde e teoria mas mihor. 


Cu e ta posibel, esey a wordo prueba caba na diferente pais. Amplia 
e dia di scol, crea scolnan cu un caracter y meta specifico, no ta un 
idea nobo, pero si nos no cuminsa ehecuta e ideanan 
aki, nos lo haya nos mes den mas problema den 
futuro ald na Aruba. 


E cifra di criminalidad lo no baha! Nos mes- 
ter envolucra mas variacion den e forma 
di educa nos mucha y hobennan. E tarea 
aki no por ta den man di nos maestro- 
nan so. 

Lo mester amplia e team cu ta traha 
na un scol p’asina e trabou duro di 
un maestro por wordo comparti cu 
mas hende y cada mucha haya mas 
atencion. Pasobra locual falta mas 
cu tur, ta atencion. 


Den un klas cu mas cu 24 
mucha, e muchanan no por 
haya debido atencion di e 
maestro. Pio ainda, si ta trata 
muchanan cu tin problema 
cu e idioma di instruccion, 
manera t’e caso cu casi tur 
mucha na Aruba!! 


P’esey, na varios pais, pero 
tambe na algun scol na Aruba, 
tin mayornan cu ta yuda cu tar- 
eanan boluntariamente. 


Na Aruba nos tin pensionadonan 
cu kier yuda part-time. Nos lo mester 
pensa den e direccion di traha cu ldas- 
senassistent pa scol primario y secundar- 
io structuralmente. Tin hopi solucion... 
awor falta e dedicacion pa cuminsa 
crea e scol di futuro, awe mes, segun 
Mireille Sint Jago. 

Investigacion relaciona 
cu detencion na Balashi a determina 

Arma di 

candela tabata falso 


DIAHUEBS den oranan di atardi, a tuma luga un 
detencion na altura di Balashi, net pabou di e brug, cu 
hala basta atencion y laga hopi sorprendi. Ta trata di 
e chauffeur di un Honda A-62086 cu a wordo sospe- 
cha di carga arma di candela. Un ciudadano atento a 
nota e arma ora e chauffeur y ocupantenan tabata na 
un negoshi y a alerta autoridadnan inmediatamente. 
Varios unidad a cuminsa un buskeda p’e auto. Den 
corto tempo a localis’e den area di Savaneta. E tabata 
bayendo direccion Balashi, unda unidadnan policial 
tabata wardando y asina a blokia e auto. E chauffeur 
y un otro persona a wordo deteni n’e sitio y a confisca 
e arma di candela. Tabatin un señora y un mucha 
den e auto. Tambe a confisca e auto tambe pa mas 
investigacion. E tabata un bon trabou coordina di 
parti di Cuerpo Policial y tambe e ciudadano atento. 
Investigacion despues a determina cu e arma di can- 
dela a resulta di ta falso y pues no tabata necesario pa 
mantene ambos persona deteni. Un situacion penoso 
ta locual esnan envolvi a pasa aden pa loke ta trata 
e resultado final di investigacion. 


Hobennan ta 
horta tas di turista 


DEN oranan di anochi, a pidi asistencia di Polis pa 
un grupo di hoben cu a horta tas di un turista den 
area di Hilton. A cuminsa un buskeda p’e grupo aki, 
cu despues di un rato a wordo localisa banda di The 
Mill, caminda personal di seguridad a detene nan. 
Autoridad a atende cu e hobennan local aki y a en- 
trega e tas y pertenencianan bek na su doño. 


Chauffeur bou 
influencia di alcohol 
ta ocasiona accidente 


DIAHUEBS den oranan di atardi, un accidente 
a sosode cerca di rotonde di Paradera, caminda tres 
persona a resulta herida. 

Polis a presenta n’e sitio y constata cu un chauf- 
feur tabata bou influencia di alcohol, bay na banda 
contrario di caminda y dal contra un otro vehiculo. 
E impacto a produci tres herido, un di cual a wordo 
transporta cu ambulance pa Hospital debi na dolor 
di lomba. 




(DOOR PFHZES) 


4x AWG 250,- 


SUNDAY 

MAY 28, 2017 


Starting at 1:D0PM 


Bingo package = AWG 30,* oki. pngiessivei Renaissance Conventioe Center 


Game 1.AWG 750 

Game 2.AWG 750 

Game 3.AWG 750 

Game 4.AWG 750 

Game 5.AWG 750 

Game 6.AWG 1500 

Game 7.AWG 1500 


Game 8.AWG 1500 

Game 9.AWG 2500 


Game 10..Progressive 

51 lo 54 calls AWG 1.000,- 
55 to 56 caEls AWG 750,- 
57 or more calis AWG 500,- 


Game 11 


AWG 10.000 

E realidad di e 
maneho "green" 
of " greenwashed" 

di Gobierno actual 

Segun Julie de Cuba, candidata pa ReD Democratico 


DURANTE decenas di aña e refineria a 
causa cancer y otro malesa. Y no por bisa 
cu doño di refineria no tabata consciente di 
esey. No ta por nada tabatin propio hospital. 
Awor ta haci todo por todo pa habri bek e 
refineria y politiconan tradicional ta bringa 
p’e honor. 

Ta zorg tambe cu mesun tanto afan p’e 
leynan di medio ambiente wordo saca for 
di lachi y wordo implementa por fin y 
mara na sancion? Prome cu e apertura? 

Di otro banda, tin partido cu no kier sa nada 
di molina di biento. Molina di biento ta 
causa un poco molester of kisas ta baha balor 
di cas di algun hende, pero nan no ta mata. 

Poco tempo pasa por fin ta firma e tratado di 
RAMSARy ta molestia Su Mahestad Princes 
Beatrix pa bin te Aruba pa mir’e show. 
Mientras tanto, a kap mata pa loco den Rooi 
Frances y bisa cu tabata un “foutje”, Julie de 
Cuba ta splica. 

Pio ta cu Gobierno lder permiti inversionista 
destrui e silencio y trankilidad di e area di 
Isla de Oro cu ta habitat sagrado di parha 
y piscanan. Un area bunita rondona pa 
mangelnan cu ta e pulmonnan di nos isla y 
cu ta indispensabel. 

Un area unico, un di e poconan cu a keda 
ainda na nos isla. Tur esaki den nomber 
di ganashi of ldsas ta labamento di placa? 
Tanto pais grandi cu tin pa desaroya e plan- 
nan di e inversionista aki y e ta keda insisti 
pa haci daño na nos medio ambiente. 

Ken por splica pakico? 

Tin NGO ta bisa cu nan ta proteha nos fauna 
e. o. Bird Life Conservation. Con anto? Par- 
hanan actualmente ta bibando den libertad 
den nan habitat na Isla de Oro. 


Di ld forma kier proteha nan? Ta solamente 
dor di para tur locual ta haci daño na nan 
habitat toch? Construccion y movecion con- 
stant di hende den e area ta un invasion di 
nan teritorio. P’e piscanan ta conta mesun 
cos, de Cuba ta mustra. 

Rainbow Warriors por fin a lanta para y ta 
pidi pueblo pa bay demostra. 

Pero cu boto, cano y pamfleta? Arubano, 
por fabor, nos mester lanta para pa nos pida 
baranca. Ban protesta contra e proyecto 
inecesario na Isla de Oro y e actitud conde- 
scendiente di doño di proyecto. En bes cu 
Gobierno inverti den rehabilita e area den 
su forma natural y original ta laga nan caba 
cu e area? 

A ser traha un estudio di impacto ambiental cu 
ta bisa solamente “wie betaalt bepaalt”. Tristo. 
Y e dump awor? Ken ta protehando e ha- 
bitantenan di Parkietenbos? Ken ta worry 
cu e dump ta un situacion contrario na e 
supuesto maneho “green” of “greenwashed” 
di e gobernacion berde. 

Julie de Cuba ta remarca con ocho aña largo 
tur e organisacionnan cu antes a hiba oposi- 
cion fuerte contra e dump a para bira AVP- 
complaciente. A keda keto den tur idioma. 
Parlamentarionan di AVP no a ni menciona, 
corda pa actua contra e monster di Parki- 
etenbos. 

Awor cu campaña ta den ful swing, di tur 
caminda expertonan di awa dushi ta aparece 
y ta cuminsa toca e disco raya “mester bin 
un solucion pa e dump”. 

Hacie un asunto nacional. Mester trata e 
sitio como un sitio di calamidad. Tin hende 
ta sufriendo a consecuencia di e huma pa 
añanan largo caba pa no papia di e bacte- 
rianan. 



E realidad ta cu nunca e candela a paga. Ta 
un crimen hopi grandi contra nos medio 
ambiente ta tumando lugar na Parldetenbos. 
Caminda e lama a bira lama di plastic. 

Y ta sumamente hopi placa perdi tin eynan. 
Ohala e “afpakteam” por a traha retro-activo 
y un dia pone e Minister(nan) cu a causa e 
desaster ald paga e miyonesnan ey bek na 
pueblo. 

Awor ta bin acerca e proyecto di Solar Panel 
riba tereno di Citgo Refinery, de Cuba ta 
agrega. 

ReD ta e partido cu paso a paso lo bay ehe- 
cuta un maneho a base di economia circular 
cual ta ensera e. o. energia sostenibel. Nos 
no ta contra un parke di Solar Panel, pero pa 
preveni cu un proyecto lo bira insostenibel 
na caminda mester bin prome cu tur cos, cu 
varios estudio. Di cual e estudio di impacto 
medio-ambiental ta esun basico. 

Caminda mester pone atencion na p. e. e 
parhanan migrante cu semper a uza e area 
ey pa sosega y sigui nan vuelo. Nan lo susha 
e panelnan continuamente cu residuo yen di 
kalki. Tambe e aire ta sumamente carga cu 
salpeter. Algun parti di e panelnan lo wordo 
afecta constantemente dor di corosion. 

Pues e calidad di material di e panelnan 
mester ta uno resistente contra salpeter y 
cu ta rekeri menos mantencion posibel cu 
lo nifica un inversion bastante substancial. 

Pues ta gaba cu ta hibando un maneho 
“green” y en realidad e maneho ta “green- 
washed”. Cu otro palabra pa medio di pro- 
paganda y marketing engañoso ta promove 
e percepcion cu Gobierno ta hibando un 
maneho “green”, mientras ta masha poco 
proyecto ta berdaderamente “green”, di 
acuerdo cu Julie de Cuba. 

Problema den famia a 
casi bay for di man cu 
menasa y destruccion 


DIAHUEBS den or- 

anan di atardi, un prob- 
lema tabata bayendo for 
di man na un adres den 
Parish Hill Weg, cual ta- 
bata rekeri intervencion 
urgente di autoridad. 

Kinan a bin constata 
cu ta trata di problema 
den famia, den cual un 
miembro di famia a tira 
otro cu skopet di kelki. E 
problema a escala te cu 


tabatin mester di asisten- 
cia policial pa pone ordo. 
E arma a wordo con- 
fisca, mientras a detene 
e homber responsabel p’e 
tiramento. 

Famia a keda di bay en- 
trega keho oficial contra 
nan propio miembro pa 
menasa y destruccion di 
propiedad. E adres en 
cuestion den Parish Hill 
Weg tambe ta bon conoci 



pa Polis. 


Grupo di hoben 
humando 
marihuana den 
parkinglot di 
Paseo Herencia 


DIAHUEBS den oranan laat di anochi, un grupo 
di hoben tabata humando marihuana riba un di e 
pisonan di parkeer na Paseo Herencia. Un miembro 
di seguridad a bay atende cu nan, pero e hobennan 
no kier a coopera. 

A pidi asistencia di autoridadnan pa atende cu e 
hobennan aki. Durante control, a detene un di e ho- 
bennan cu tabata den posesion di e droga. E hoben 
a wordo transporta cu “Dogcatcher” pa Warda di 
Polis na Shaba, mientras a core cu e resto di e grupo. 




Smtomsa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Caha di Gobierno lo ta bashi bashi atrobe na 201 7! 

Semper Gebierne di MEP a hereda fer di AVP un caha 
di Gobierno bashi y debenan biyenarie pa paga 


DEBENEN CU AVPA LAGAATRAS Y CU MEP MESTER A PAGA! 


Claims 

Claims 

Paga 

x AWG 1.000.000 

AWG 

AWG 

SACE 

198.00 

108.50 

Winston & Strawn 

12.70 

12.70 

Race Track 

18.00 

18.00 

CMB 

5.00 

5.00 

Radar luchthaven 

23.00 

23.00 

Radisson Hotel 

120.00 

120.00 

TRIAS 

36.00 

18.00 

Fuentes 

43.92 

1.80 

CSS 

9.90 


Bushiri Hotel 

13.90 


San Nicolas projecten 

52.00 

52.00 

AZV 

180.00 

180.00 

Financieel tekort 2001 

134.20 

134.20 

Totaal 

846.62 

673.20 

SIMAN pasa pueblo por a tuma nota di 

un declaracion di e 

economista local, sr. Ben Marap 

in, caminda el a trece padilanti su 

preocupacion pa loke t’e situacion financiero di pais Aruba. Entre 
otro, el a declara cu e proximo Gobierno lo no tin e luho pa gasta 

placa ya cu no tin mas placa pa gasta y alabez 

cu no a resta mucho 

placa pa inverti den enseñanza, 

salubridad, seguridad etc. 

Sinembargo pa partido MEP e declaracion ald no a cay como un 
sorpresa, ya cu durante e ultimo 8 añanan Gobierno di AVP no a 
crea solamente debenan biyonario, pero riba dje nan a malgasta 

y derocha placa na nan antoho 

y pa finalmente e cuenta wordo 

presenta pa pueblo paga. 



| Mtke Eman a haya na 2009: i 

Placa di Plant Hotel 


250 miyon florin 

BBO di Valero 


280 miyon florin 

FDA 


190 miyon florin 

Ganashi di Banco Central 


10 miyon florin 

Entrada stabil di BBO 


200 miyon florin 

Cash 


40 miyon florin 


TOTAL 


Debenan di proyectonan PPP 

Y e cuenta pa paga a desemboca awor cu sr. Marapin a bati e bel, 
pero tambe Banco Central cu den su ultimo relato a trece padilanti 
cu te cu fin di september 2016 e debe di Gobierno a crece te na 
4172 miyon florin of 87.3% di e GDP y esaki sin conta acerca e 
debenan di e proyectonan PPP, esta e Hospital, Green Corridor, 
Watty Vos Boulevard y e 5 MFA-nan. 

Si conta e debenan di PPP acerca, e ora ey e debenan total lo resulta 
den un porcentahe di 135%, esta cu di cada florin (100 cent) cu 
pais Aruba genera na entrada, 135 cent ta bay pa paga debe! 

Esaki si ta un situacion desastroso y penoso cu Gabinete Eman lo 
bay laga atras na september proximo y cu no ta di compara cu locual 
e mesun Gobierno di AVP aki a hereda for di Gabinete Oduber na 


final di 2009 ora cu nan a drenta Gobierno. 

Herencia di 970 miyon florin 

Na 2009 nan a haya un situacion financiero sano y manehabel cu 
un deficit y debe nacional cu tabata cumpli cu e normanan inter- 
nacional. 

No ta pornada cu na 2009 pais Aruba tabata goza di un Credit 
Rating di A- y un Outlook Stable di parti di Fitch y Standard & 
Poor’s. Pero no solamente esey, ya cu Gabinete Mike Eman a hereda 
tambe un suma cuantioso di 970 miyon florin cu a ser laga atras 
p’e Gobierno di MEP (mira tabel adhunto). 

Pues un y tur por imagina nan mes ldco tur lo por a wordo haci 
cu e 970 miyon aki pa desaroya nos pais positivamente y sin cu 
Gobierno di AVP mester a fia y aumenta nos debe nacional for di 
2.2 biyon florin te cu 4.2 biyon florin den apenas 7 aña di tempo. 

Ruim op de boel 

Pero historia a demostra cu no t’e aña aki so Gobierno di AVP lo 
laga un desaster financiero atras, ya cu esaki a sosode tambe na 
cuminsamento di 1989 durante Gabinete Henny Eman 1 y tambe 
na 2001 durante Gabinete Henny Eman 3, caminda Gobierno di 
MEP mester a ‘ruim op de boel’ pa paga tur e debenan di e garan- 
tianan hotelero di SACE, Race Track, Radar, Radisson, Winston 
& Strawn, Fondo Desaroyo San Nicolas etc. 

Anto riba dje a hereda un turismo na werki y un caha di Gobierno 
Bashi Bashi. Y awor na 2017 tur cos ta mustra cu e caha di Gobi- 
erno lo keda Bashi Bashi atrobe. 

MEP lo sana finansa publico 

Sinembargo den un nota mas positivo, MEP lo no sinta yora, pero 
un biaha mas ta cla pa asumi su responsabilidad y una bez den 
Gobierno lo sa di bolbe remedia e situacion financiero y pone pais 
Aruba riba e caminda corecto atrobe, manera cu MEP semper a 
haci den pasado. 

Ningun reto lo ta imposibel pa MEP ya cu nos partido tin e politi- 
conan responsabel, integro y capacita cu lo bolbe crece nos econo- 
mia y asina yuda crece e entradanan di Gobierno. 

Y mas cu tur, un Gobierno di MEP lo reduci e gastonan inecesario 
cu Gabinete Eman a crea durante e ultimo 8 añanan.. Finalmente 
pais Aruba lo bolbe na un situacion financiero sano y manehabel 
na beneficio di henter comunidad. 



Websiter 

www.awemainta.com 

Facebook: 

www. face book. c om/a wernai n ta 


E-mall: 

noticia@awemainta.com 


Tel: 

583-1400 


mm 


583-1444 


#lonline 

Fraccion di AVP ta sigui 
reuni pa discuti leynan 
cu mester wordo trata 



APESAR cu campaña electoral ta den full swing, fraccion di AVP ta sigui cu su 
reunionnan diario entre otro di e propio fraccion caminda ta trata diferente asunto 
di interes general cu tin cu wordo atendi ainda, y otro reunionnan di comision of 
comision central. 

Fraccion di AVP e siman aki a reuni e.o. riba diferente ley pendiente cu 
ainda tin cu wordo trata den Parlamento, caminda tin riba programa 
di Parlamento, e ley di screening di Minister, cual ley lo ser trata 
den un reunion publico dialuna benidero. 


Un ley caminda pueblo por a ripara siman pasa cu e lider di frac- 
cion mas grandi di oposicion, Evelyn Wever Croes, no tabata 
na altura mes di existencia di e ley aki, mientras cu henter e 
proceso cu e ley ald a cana pa yega cla pa e wordo trata den 
un reunion publico, mester ta conoci pa tur miembro di 
Parlamento. 


Aki un biaha mas ta resalta e falta di interes di cantidad 
grandi di miembronan di Parlamento, cu simplemente no 
ta cumpliendo cu nan obligacion como representantenan 
di pueblo, pero ta sigui atende asuntonan personal y di 
partido mientras cu nan funcion ta keda representante 
di pueblo den Parlamento. 

Dia 31 di mei ta ultimo dia cu por 
entrega e declaracion di Winstbelasting 
2016 y haci e pago corespondiente 


DEPARTAMENTO di Impuesto ta 
informa e clientenan di Winstbelasting, cu 
dia 31 di mei 2017 ta 
e ultimo dia cu por entrega e declaracion 
di Winstbelasting 2016 y haci e pago core- 
spondiente. 

Si e cliente no ta alcansa pa entrega e de- 
claracion definitivo, e ora e tin cu entrega e 
declaracion provisional. 

Den e caso aki tambe mester cumpli cu e 
pago di Winstbelasting di acuerdo cu e de- 
claracion entrega. E fecha final pa entrega e 
declaracion provisional y haci e pago core- 
spondiente ta 31 di mei 2017. 

Solamente si entrega e declaracion provi- 
sional y haci e pago concerni, e ora e declara- 


No warda te na ultimo 

cion ey ta fungi automaticamente como un 
peticion pa prolongacion di termino. 

Den e caso ald e cliente lo ricibi un carta den 
cual ta confirma cu a prolonga e termino pa 
entrega e declaracion definitivo cu 6 luna, 
esta te cu dia 30 di november 2017. 

P’e clientenan cu ta mantene e aña eco- 
nomico no igual cu e aña calendario, mester 
consulta e nota informativo of e website di 
Departamento di Impuesto pa mira e ahuste 
di e fechanan final pa entrega e declaracion 
y haci pago. 

Si no cumpli cu entregamento di e declara- 
cion provisional y/of e declaracion definitivo, 
e cliente lo haya un cobransa adicional esta 
un ‘naheffingsaanslag’ inclui boet. 


Esaki tambe t’e caso si acaso e cliente a paga 
un suma menos cu locual el a declara na 
Winstbelasting. 

E boet pa no cumpli cu entregamento di e 
declaracion ta maximo Afl. 2.500,-. Si no 
haci e pago di Winstbelasting of no haci e 
pago corectamente, e boet ta maximo Afl. 
10 . 000 ,-. 

Departamento di Impuesto ta haci un 
apelacion na su clientenan pa no warda te 
na ultimo cu e entregamento di declaracion 
y haci e pago corespondiente. 

Clientenan cu a finalisa nan cuenta anual 
di 2016 por pasa caba pa entrega nan for- 
mulario di Winstbelasting 2016 y haci e 
pago corespondiente no mas laat cu dia 31 
di mei 2017. 


Ncm a tuma un posishon outónomo riba nan mes: 

Problema den Reino ya ku Sint Eustatius a bula for di BES 


Clyde van Putten: E1 a laga sa si Hulanda 
lder nan por manda militar mes, pero cu nan 
lo no bek ni un paso atras. 


•C’ r 



WILLEMSTAD —Manera ta conoci 
algun siman pasa Medida di Alto Supervi- 
sion a cay na Sint Maarten mandando un 
señal cla di loke por a spera na Córsou si e 
anterior Bloke di 12 a gana eleccion dia 28 
di april ultimo. 

Locual cu a dominá promé cu eleccion di 28 


di april tabata e medida di alto supervision 
cu a cay na Sint Maarten. 

Den un di nan ultimo edicionnan Vigilante 
a publicá cu Sint Eustatius tambe por spera 
e medida aki di alto supervision. 

Conforme informacionnan cu a yega na 
conocemento di Vigilante t’asina cu prác- 
ticamente Sint Eustatius a bula for di BES. 

Vigilante a keda informá cu Sint Eustatius a 
posicioná su mes di forma autónomo y nan 
no tin intencion di bek for di e posicion. 
Hasta t’asina cu Vigilante tin entendi cu 
nan lider máximo lo a laga sa si Hulanda 
kier nan por manda militar mes. 

Ya pa algun aña caba Sint Eustatius a bin ta 
bisa cu nan no ta masha contento p’e forma 
cu cosnan a bin ta desaroyá serca nan desde 
10 - 10 - 10 . 

Vigilante a ser informá cu nan a trata na 
splica Hulanda na vários ocasion sin éxito 
algun. Esald a trece cuné cu nan a dicidi riba 
nan mes pa bula afó y posicioná nan mes 
di forma autónomo sin temor kico por t’e 


posicihon di Hulanda. 

Nan no tin cunes y ta cla pa bay guera mes 
cu Hulanda si mester, pasobra nan lider 
máximo sr. Clyde van Putten a duna di con- 
océ si nan lder nan por manda militar mes. 
Entre tanto mester bisa cu no ta cu e situa- 
cion di Sint Eustatius so Hulanda tin cu deal 
cuné. Conforme Vigilante su informantenan 
cu ta siguiendo e desaroyonan hopi di aserca 
t’asina cu na Bonaire tambe tin cierto de- 
saroyo. 

T’asina cu e Bonerianonan tampoco no ta 
masha contento cu nan situacion. 

Den nan caso nan ta hasta sinti cu e pla- 
canan cu ta ser produci pa Bonaire mes no 
ta ser usa pa nan interes, sino cu un parti 
substancial ta bay Hulanda. 

Vigilante a ser informá cu e Bonerianonan 
ta sinti cu nan ta biba di un forma primi den 
nan propio pais. 

Na Bonaire nan ta hasta lamentá cu aworaki 
nan ta forma parti di BES y lo a preferá cu 
nan lo por tabata den un tipo di asociacion 
cu Córsou. 

Di acuerdo cu Booshi Wever di UPP 

Den proteccion di nos medio 
ambiente bo no por ta selectivo 

Pesey ta sostene accion di Aruba Warriors 


DIADOMINGO 

awor un grupo di hende 
(Aruba Warriors) cu ta 
stima nos naturalesa lo ta 
demostrando pa di 5 bi- 
aha contra e proyecto na 
Isla di Oro na Pos Chiki- 
to. Aki UPP ta referi n’e 
proyecto di hotel Zoetry. 
Ya caba den pasado UPP 
a bisa den palabranan 
hopi cla cu nos ta contra 
di e proyecto aki e.o. pa- 
sobra esald lo nifica cu 
lo bay sacrifica un parti 
grandi di e mangrovenan 
y e bida marina cu eynan, 
cu ta un beyesa unico. 
Esnan cu conoce eybanda 
por papia di esaki. 

Un naturalesa intacto. 

UPP ta contra cualkier 
intento pa caba cu nos 
naturalesa pa satisface 
e sed di gana placa dor di 
un compania stranhero, 
cu su unico meta ta pa 
gana placa. 

UPP den esaki tin den su 
programa poni bon cla, 
cu cualkier compania cu 
lder bin inverti na Aruba 
mester tene cuenta cu 
e tres P-nan. Esakinan 
People, Planet y Profit. 
People ta ensera cu nos 
Pueblo mester tin ben- 
eficio cu e proyecto aki. 

Pa un proyecto asina ey, 
esald ta nifica cu lo mes- 
ter un biaha mas trece 
hendenan di afo, nos por 
sigui cu esaki? Ki benefi- 
cio tin realmente pa nos 
pueblo? Nada. 


Planet ta nifica cu mester 
tene cuenta cu nos mama 
tera. Y aki nos tur sa cu 
parti grandi di nos natu- 
ralesa lo bay wordo sacri- 
fica, lolce ta inaceptabel. 

No por sigui acepta cu 
un biaha mas hopi man- 
grove ta wordo sacrifica. 
Hopi straño nos ta haya 
cu partidonan politico ta 
kedando lceto. 

E mangrovenan na Isla di 
Oro no tin mesun balor 
cu e mangrovenan na 
otro sitionan na Aruba, 
unda si tin expresionnan 
categorico haci? 

Of tin otro interesnan ta 
hungando un rol? E lucha 
pa conserva nos natura- 
lesa no conoce amistad of 
lasonan familiar. E amor 
pa mama tera mester ta 
uno incondicional. 

E otro P ta di Profit. Y 
obviamente e hamber pa 
suta placa ta grandi paso 
no ta spaar placa pa paga 
compania y hendenan 
pa papia na fabor di e 
proyecto. 

Incluso e desaroyador ta 
bay asina leu di ofrece pa 
haci e mangelnan limpi, 
ya cu ta nan so ta e unico 
salbador di e sitio. 

UPP un biaha mas kier 
ta hopi cla, nos ta y nos 
lo keda contra e proyecto 
ald, pa motibo cu e no tin 
ningun balor agrega na 
bienestar y felicidad di 
nos pueblo y e ta nifica 
cu nos naturalesa ta ser 
sacrifica, dus no ta tene 


cuenta cu e di dos P cu 
ta nos Planeta. 

E unico cu lo sali ben- 
eficia t’e inversionista 
pues e proyecto aki no ta 
cumpli cu tur e 3 P-nan. 
E ta cumpli cu solamente 
cu e P di Profit, cu t’e 
benificio di e inversioni- 
sta so y kizas di otronan 
cu lo por haya kruimel di 
e bolo. 

UPP ta consistente den 



su pensamento na unda 
no tin lugar pa politica 
di patronahe. Nos lo no 
keda keto, pasobra e ta 
un amigo of famia. 

Nos lo no permiti pa 
ningun inversionista bin 
caba cu nos naturalesa, 
djis pa sasia su hamber 
pa gana placa, ken sea 
cu nan ta of di ken sea 
e tereno ta. 

UPP tin e Real Deal 
pa ofrece nos pueblo 


un Mihor Mañan!!! 




FresliMixl 

PDCAVS^ 



MACARONI HAM SALAD 

per100 g 

Reg. Pric& 1.52 awg 



PEELED SHRIMP 
TAILON perlOOg 

R&g. Price: 4.50 awg 



CRAB IN VINEGAR 
per 100 g 

Reg. Pfi«: 142 Ewg 


1 


.99 


awg 


[p tu,' ■' 

■' [ it'bB 

ff 

• T M 

PAPfilKA CHICKEN 

^99 

P0RKL0IN 

7.49 

0REAST per 500 g 

MEDITERANEAN ■ 

Reg. Jn'ce 6.69 awg 

Sf awg 

per 500 g i 

Reg. Pric&L 9.15 awg 1 

1 awg 


SHOP & COLLECT USING YOUR 



THE#« Valid from May 26 to May 28, 2017 or white supplies tast. Limited Ohfer Check them out row! 
SUPERMARKET I For more info/mation please catl (2975 583-2370. Open Monday to Saturday from 8am to 9pm. 
INARURA I Sunday from 8am to ópm * www.lingandsons.com 


IN STORE! 

Donald Trump y Nort Korea 


Po: Anolisis di Gregorio Wolff 


cu e elite na su banda Donald Trump a 
cuminsa un cruzada contra Nort Korea, pa 
motibo di e testnan di bomnan nuclear y di 
misilnan di Nort Korea. 

E agitación di ambos banda a bay basta halto 
unda Presidente di Nort Korea cada biaha ta 
papia di su derecho pa tin bomnan nuclear 
y su misilnan y menasando pa uza nan. 

Donald Trump ta mira esakinan como un 
menasa pa paz. E agitación a crea e jolce 
cinico, di un pelea: Un banda un mucha 
paranoid dictador cu ta menasa cu su 7 pa 
15 bomnan nuclear den su man vs otro mu- 
cha tof y tribi, pero eligi como Presidente di 
e pais poderoso, tambe den su man y saco 
di carson alrededor di 20 pa 30 mil bom 
nuclear. Tur dos kier bay ‘all the way’. 

Mientras prensa den ambos pais ta yuda den 
e agitación. E pregunta: Kico por bay malo? 
Despues cu Trump a bisa cu e lo manda un 
armada pa Nort Korea, a resulta cu e armada 
tabata bayendo den dirección contrario pa 
Australia, después di un siman a cambia 
curso y e armada a yega Korea. 

Straño den tur e asunto aki ta cu después 
cu e misilnan cu Merca a ser instala na Sur 
Korea a resulta cu nan a bira menasa pa 
Rusia y China, e dos enemigonan grandi di 
DEEP STATE. 

Hecho ta cu Merca si a sigui cu testnan di 
misilnan y tambe di bomnan nuclear mod- 
erno pa re-emplasa e bieunan cu a bira out- 
dated, durante februari, maart y april 2017. 
E periodo cu Merca ta purba di prohibi Nort 
Korea pa haci mescos. 

Dia 27 maart a cuminsa na UN, New York 
e deliberacionnan tocante prohibición di ar- 
manan nuclear. Merca a boycotea e delibera- 
cionnan. Puntrando sra. Haley, Embahador 
di Merca na UN, e motibo el a bisa: “Nos no 
por proteha nos pueblo si hendenan malo 
tambe tin bomnan nuclear y nos cu t’e hen- 
denan bon, nos mester di nan pa mantene 
paz y seguridad tur caminda”. 

Un periodista a bisa cu esey t’e defensa di 
Kim Jong-Un di Nort Korea, solamente Nort 
Korea no ta bombardeando n’e momento 
ald 7 pais na Medio Oriente, no tin base 
militar na mundo completo y no a tira dos 
bom nuclear riba otro pais (Japon). 


E crisis di Korea a desminui y mientrastanto 
e pueblo di Sur Korea a eligi un Presidente 
nobo, kende tin otro pensamento cu esun di 
e Presidente di Merca pa loke ta Nort Korea. 
E kier uza diplomacia pa papia cu e lidernan 
di Nort Korea, cual no a cay den bon tera 
serca Trump, kende a bisa bon cla cu diplo- 
macia no t’e forma pa deal cu Nort Korea y 
el a adverti e Presidente nobo di Sur Korea 
pa no tuma contacto cu Nort Korea. 

DEEP STATE COUP 

Despues di e retiro di Comey, Director di 
FBI, ata otro problema pa Donald Trump. 
Trump a retira e Director di FBI, uzando ar- 
gumentonan hopi swak, y a cuminsa atrobe 
e crusada contra Rusia acusando e pais aki 
di intermediación den e elección presidencial 
na Merca na fabor di Trump. 

Esaki ta haci’e dificil pa Trump drecha e 
relación Merca-Rusia, un di su gritonan den 
campaña electoral. 

Den un reunión siman pasa cu Lacrov, Min- 
istro di Asunto Exterior di Rusia, Trump a 
comparti e información cu ISIS a menasa cu 
e lo uza Laptops cu bom pa bula avionnan. 
Esaki servicio secreto di Merca lo a ricibi di 
Servicio Secreto di Jordania. 

Esaki a cay malo un biaha mas serca e elite 
(establishment) na Merca, no mag di duna 
informacion secreto na Rusia y atrobe a ini- 
cia un campaña di agitación contra Trump. 

Trump a bisa bon cla cu e ta Presidente di 
Merca y e mag di duna informacionnan se- 
creto na otro pais pa preveni desaster. 

Pero e agitación ta sigui y awor hasta ta pa- 
pia di un “Soft Coup di Deep State”. 

Esaki después di varios investigacion pa topa 
cu algo serio pa hustifica e bahamento di 
Trump, via un Deep State Coup, unda ta bin 
un impeachment pa Congreso a forzé retira. 
Particularmente WAPO (Washimngton 
Post) y NYT (New YorkTimes) mester haci 
e trabao sushi di agita. 

Partido Democraat tin un rabia contra 
Trump y nan lo haci lo máximo pa bahe 
prome cu e próximo eleccion presidencial. 
Tanto WAPO como NYT ta mira Trump 
como un peliger pa Merca, nan cabay di 
campaña ta e Rusia-Gate. 



Indicacion fuerte cu e mailnan na 
DNC a ser horta, no hacked 

Atrobe Donald Trump tin e suerte cu ultimo 
dianan ta core e noticia cu ta biniendo na 
cla cu ta un funcionario rabia den partido 
Democraat, Seth Rich, tabata den contacto 
cu Wildleaks y lo a horta e emailnan for di 
e servernan na DNC (Democratic National 
Convencion). 

Sr. Rich a ser mata, 10 di juli 2016, segun 
ta ser bisa dor di ladronnan cu a drenta su 
oficina pa horta, pero nan a haya sr. Rich cu 
su holoshi di man caro, su cartera cu placa 
y cu tur cos di balor. 

Segun agente di FBI riba su computer taba- 
tin “44,053 emails y 17,761 attachments 
entre lidernan di DNC y cualnan a yega 
WildLeaks”. 

Dianan después di 10 juli 2016 Wikileaks a 
publica e emailnan di DNC. Hecho ta tambe 
cu Wildleaks a pone un reward di $20.000 
n’esun of esnan cu duna información pa 
captura e maton(nan). 

Si e investigación culmina cu berdad e 
emailnan a ser horta, no hacked, manera 
Wikileaks ta bisa, e parti mas principal di 
Rusia-Gate no ta riba mesa mas. 

Manera splica na hopi ocasion, Donald 
Trump no t’e candidato di Establishment, 
di e elite na Washington, di MAINSTREAM 
MEDIA y di DEEP STATE. E guera na 
Washington ta continua. 







AWEMainta Diasabra, 27 Mei 2017 


A yega punto mas halto di Colegio Rayo di Solo 







TEKSTO HUNTU KU E FOTO 

Riba dak señora Rudaliah Mercelina. 
Demas representantenan di e diferente 
partidonan enbolbi: Diputado Nina den 
Heyer, señor Reynolds Oleana (RCN/ 
OCW), señora Eveliene Coenen, señora 
Enigma Giskus, señor Frank Paiman 
(Streeflcerk), señor Antonio Dias da 
Silva (Silvousa) y señor Wouter Tuenter 
(Rijksvastgoedbedrijf). 

wr 










ANTRIOL - E bario Antriol Pariba tabata 
un rato di fiesta atrobe dia 23 di mei. Na 
momento cu Dali (Rudaliah) Mercelina 
a pone e ultimo plachi di dak, a yega e 
punto mas halto di e proyecto di construc- 
cion “Renobacion Colegio Rayo di Solo”. 
Dali Mercelina mes a haña educacion na skol 
básico na Colegio Rayo di Solo. 

N’e momentunan akl Dali Mercelina ta pone 
su conocemento na disposicion como parti 
di e team di proyecto. 

Ey den e ta representá directorado di Espacio 
y Desaroyo, Maneho y Proyectonan di OLB 
(entidad publico Bonaire). 

Director Enigma Giskus di Colegio Rayo 


di Solo tambe ta forma parti di e team di 
proyecto. Enigma Giskus ta representá e skol 
den e team di e proyecto, hunto cu Eveliene 
Coenen, Director General di Fundacion 
Enseñansa Publico Bonaire. 

Enigma Giskus gusta wak alumnonan cu e 
mes a educá na su skol bék den un papel 
caminda nan ta traha riba futuro di Bo- 
naire y ta traha cu éxito riba nan carera. 

E 6 edificionan di skol existente di Colegio 
Rayo di Solo ta ser renobá drásticamente 
caminda ta cambia e daknan completa- 
mente y lo instalá instalacionnan di airco 
y ventilacion. Lo traha un parti habri cubri 
cu afdak aserca. 

Segun planificacion lo tuma e slcol den uso na 


comienso di aña escolar 2017/2018. E skol 
tin capacidad pa alrededor di 320 mucha. 

Realisacion di e proyecto di construccion 
aki ta parti di e plan di alohamento pa ense- 
ñansa pa Bonaire, financiá conhuntamente 
dor di entidad publico Bonaire y Ministerio 
di OCW (Enseñansa, Culturay Sciensia). 
Rijksvastgoedbedrijf ta coordiná ehecucion 
di diferente proyecto cu ta forma parti di 
e plan aki na nómber di entidad publico 
Bonaire y OCW. 

E diseño ta di Streefkerk Architects + 
Consultants di Bonaire. E contratista Con- 
structora Tecnica Silvousa ta ehecutá e 
renobacion di Colegio Rayo di Solo. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.cam Áf- www.facebook.com/awemainta 583-1400 ii 583-1444 

Servicio pa 
Comunidad 


. jMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas.584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Central N.V. 

Pariba di Brug: 

AloeN.V. 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


nu: 

* Media 

lñrni;• 

The Media Group 

Margñetstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Miss Teen Aruba International ta den ful preparacion pa 201 7 


GLW Foundation ta den pleno 
preparacion pa e eleccion di Miss Teen 
Aruba Internati onal pa aña 2017 



YA caba e candidatanan a atende varios seminario 
y actividadnan masha informativo p’asina nan 
desaroya nan mes den diferente aspecto di nan 
preparacion p’e anochi final cu ta diadomingo 9 di 
juli 2017 den Cas di Cultura. 

Un ramo hubenil di 9 rosa masha bunita mes cu lo 
duna tur di nan banda p’asina demostra cu nan ta 
hobennan determina. Seminarionan manera hygiene 
bocal, Papiamento, etikety protocol, speech, conoce 
nan mes, y mucho mas. 

Tambe nan a haci diferente shooting pa e certamen 
y tambe pa nos diferente partner. 

Cada candidata a haya un fundacion pa nan rep- 


resenta pa dia 10 di juni defende den un speech 
contest cu lo tuma lugar na Alhambra Ballroom. 

Prijs pa Speech contest ta Afl. 15,00 y ta obtenibel 
cerca tur candidata y tambe yamando 5616151. 
Gala Dinner ta dia 25 di juni na Phoenix Ballroom 
y ta Afl. 50,00 y ta inclui snacks, buffet y biña / 
refreshments henter anochi,cantidad di carchi ta 
limita. 

E gran final lo tuma lugar dia 9 di juli y aki tambe 
por haya carchi cerca tur candidata of comision or- 
ganisador. Ald nos ta ilustra boso algun seminario 
cu nos candidatanan a atende. 

Alhambra Casino & Shops a honra su empleadonan lepl 




E siman aki, gerencia di Alhambra Casino 
& Shops tabatin un actividad pa honra su 
empleadonan leal y kier a gradici nan p’esaki. 
Asina p.e. a cuminsa na reconoce esnan cu 
cumpli 5 aña di servicio Alvin Boekhoudt, 
Alvin Boelchout, Edrick Croes, Meliain Loef- 
stop, Carlos Maduro, Julissa Rijke, Johannes 
Ten Have y Maruska Wouters. 

10 Aña di servicio: Leticia Kock, Stella Lu- 
idens, Felipe Maduro, Julia Maduro, Junior 
Rafini, y Carlos Wester. 

15 Aña di servicio: Aldrick Croes, Mayra 
Croes, Lourdes de Cuba, Nilca Enser, Arnold 
Kelkboom, Wilfrido Koolman, Evan Levings- 
ton, Anselmo Orman y Dianira Ras. 

25 Aña di servicio: Haidee Godoy, Ronald 
Kelly y Glenda Ridderstap. 

30 Aña di servicio: Norma Heward y Rudolf 
Schwengle. 

Banda di e hubilarionan aki, gerencia a duna 
reconocimento na 56 empleado pa cu nan 
atendencia na pia di trabao. 

A reina un ambiente unico entre gerencia y e 
empleadonan. E ceremonia aki ta tuma lugar 
tur aña, unda gerencia ta demostra di tin 
masha na pecho su empleadonan y hunto lo 
sigui traha pa engrandece economia di Aruba. 

DURANTE e siman di mei 28 pa juni 4 lo 
tuma lugar na Aruba pa di 2 aña e eleccion 
Miss Turismo Mundial. GLW Foundation 
organisadornan di e certamen Miss Teen 
Aruba International a tuma na su encargo 
tambe un eleccion internacional unda varios 
pais ta biaha bini Aruba pa competi den un 
eleccion cu su base primordial ta pa crea 
lasonan di amistad, pero tambe duna di 
conoce e balor turistico di cada pais riba 
su mes, y obiamente pa mustra mundo nos 
ambilidad y cordialidad y tambe mustra 
mundo nos cualidadnan turistico como nos 
fuente mas importante. 


Aña pasa cu a start cu e eleccion aki a conta 
cu 6 participante cual tabata Aruba, Corsou, 
Bonaire, Puerto Rico, E1 Salvador y Peru, 
unda cu e ganadora a resulta di ta Miss Teen 
E1 Salvador Linda Sibrian, Vi Reina a keda 
Puerto Rico Alysha Lopez Rodriguez y Princ- 
esa a keda Curacao Kimberly Fernandez. 

E aña aki a amplia categorianan di pa Little y 
Pre Teen tambe y nos lo tin paisnan manera 
Aruba, Corsou, Puerto Rico, E1 Salvador, 
Peru, Guatemala, Argentina y Panama. 

Durante e siman cu nan lo ta na Aruba lo 
haci varios bishita na diferente parti di nos 


isla y tambe lo haci varios filmacion pa nan 
keda cu bunita recuerdo di nos isla Aruba. 
GLW Foundation na nomber di su presi- 
dente George Winterdaal kier a gradici 
na AHATA, Dept. di Cultura, Click Print, 
Hi Performance, Tropicana Resort y tur 
persona pa e cooperacion di semper y ta 
invitabo cumpra bo carchi p’asina apoya tur 
candidata, pero esnan cu lo representa nos 
isla di Aruba kendenan ta Little Aruba Qui- 
ana Felomina, Pre Teen Aruba Lyshandra 
Farro y Teen Aruba, kende ta Andrea Bravo, 
carchi ya ta riba Mercado pa 35 florin y ta 
obtenible cerca e candidatanan di Aruba of 
yamando 5616151 pa reserva esun dibo. 
































AWEMainta Diasabra, 27 Mei 2017 


19 


Miss Teen Aruba International 


Dcmna Garcia ta representando Aruba na 
El Salvador pa Miss Teen Americas 2017 




NOS Embahadora Hubenil Miss Teen Aruba International 
2017 a sali rumbo pa E1 Salvador p’e certamen Miss Teen 
Americas 2017 organisa pa sr. Francisco Cortez cu tin mas cu 
30 aña den e mundo di beyeza y ta organisa tambe certamen- 
nan manera Meso America, Teen Mundial, Teen Americas, 
Teen E1 Salvador y mas eventonan. 

Aruba tin un bon record den e certamen aki ya cu na 2011 
Noelia Khalil a gana e concurso aki, na 2013 Thessaly Zim- 
merman a sali Vi Reina, 2014 Chysah Verstappen a gana e 
corona, 2015 Isamea Solognier a sali Princesa de las Americas 
y 2016 Hillary Gibbs a logra posiciona su mes den e Top7. 

Danna Garcia un hoben di 18 aña a gana e corona di Miss 
Teen Aruba International y a haña e derecho pa representa 
nos isla na nivel internacional, Danna a pasa den un training 
riguroso pa tonifica su curpa y tambe e parti intelectual y 
acontecimentonan internacional p’asina e ta na altura di tur 
loke ta pasa y ta cla pa enfrenta e huradonan. 

E eleccion di Miss Teen Americas ta tuma lugar awe diasabra 
dia 27 di mei 2017. Nos lo keda pendiente di e desaroyo 
durante siman di nos Miss Teen Aruba International Danna 
Garcia. GLW Foundation ta masha orguyoso di e desaroyo 
di Aruba su representante. Aki nos ta comparti algun potret 
di nos representante durante su estadia na E1 Salvador. 

Den final awe diabierna den Stadio Guillermo P. Trinidad na Dakota 

RCA y Estrella ta enfrenta etro 
den final di Junioren 2016/2017 



AWE, diabierna 26 di mei, pa 8:00pm den Stadion Guillermo P. Trinidad ta 
tuma luga e prome wega di final Junioren (SUB-20), ora cu talentonan tricolor 
di RCA ta enfrenta e talentonan oranje di Estrella. E mesun ekiponan a enfrenta 
otro aña pasa caba den e final di Mayor (SUB-17). 

Aña pasa RCA a titula campeon di Mayor (SUB-17), pa cual e pregunta ta si 
RCA lo ripiti esaki den e final di Junioren (SUB-20). Of si Estrella lo demostra 
cu e aña aki ta nan turno di bay cu e titulo? 

Ambos ekipo a demostra un nivel halto di futbol durante e campeonato regular 
y tambe e play-off. Un play-off fuerte unda fuera di e dos finalistanan tambe a 
participa e ekiponan di Dakota y Riverplate. Awo ta entre nan dos lo dicidi cua 
ta esun miho den e campeonato 2016 / 2017. 

Un yamada ta bay na tanto fanaticonan di RCA como di Estrella pa apoya e 
futuro astronan di Division Honor, diabierna 26 di mei pa 8:00pm den Stadion 
Guillermo P. Trinidad. 


BANCO Dl CARIBE 


OFFICIÉLE KOERSENTEN OPZICHTE VAN DE ARUBAANSE FLORIN 

GELDIG 0P 26 May, 2017 EN T0T NADER 0RDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

PerANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.30 

1.32 


1.34 

Zwitserse frank 
(perlOO) 

CHF 

182.94 

183.66 


184.46 

Pond sterling 

GBP 

2.22 

2.27 


2.33 

J apanse yen 
(per 10.000) 

J PY 

158.87 

160.32 


161.93 

EURO 
(per100) 

EUR 

197.60 

199.41 


201.41 

Deense kroon 
(per100) 

DKK 

25.81 

26.53 


27.33 

Noorse kroon 
(perlOO) 

NOK 

20.20 

20.92 


21.72 

Zweedse kroon 
(per100) 

SEK 

19.48 

20.20 


21.00 



Dr. Guaicaipuro Jimenez 

a entrega certificado 
di Taekwondo 

den presencia di Nicole Hoevertsz 
y Grand Master Chaco Cornelio 



DEN e fin di siman cu a pasa Presidente di Aruba 
Taekwondo Bond “ARTBO” dr. Guaicaipuro 
Jimenez a entrega certificado di faha preto di 1-Dan 
na Jayvan Jansen y di 3-Dan na Viviana Bustos. 
Ambos certificado a wordo entrega den presencia 
di Grand Master Chaco Cornelio y e Secretaria di 
COA srta. Nicole Hoevertsz. 

Jayvan Jansen y Viviana Bustos a haci nan examen 
un par di luna atras, pero mester a warda e cerifica- 
donan yega for di Korea y tin biaha e ta tarda masha 
hopi mes pa yega Aruba. 

Awor ARTBO ta conta cu mas atleta cu faha preto 
y un Master mas den Taekwondo. Srta. Nicole Ho- 
evertsz a felicitanan cu nan logro den Taekwondo. 

Campeonato HEINEKEN di Aruba Softball Bond a continua 

Balashi Premuim ta seya dos victoria 
contra Piratas kendenan a caba di subi AA 



CAMPEONATO HEINEKEN di Aruba 
Softball Bond dedica na dos baluarte sra. 
Bertha Wolf Croes y Eugenio “Tan” Helder 
a continua den gran forma. 

Den categoria AA masculino e ekipo di 
Balashi Premuim, kende a caba di bautisa 
nan uniform nobo recientemente a sa di sali 
riba bon pia pa locual ta trata campeonato 
oficial di Aruba Softball Bond. 

E hoben pitcher prometedor den desaroyo 
Giancarlos Gomez ta lansa un “No Hit No 
Run” contra Piratas p’asina seya e prome 
victoria riba su nomber. E veterano Johannes 
“Poy” Flanegin, kende a reforsa e eldpo Pi- 
ratas cu a titula campeon 2016 y a subi pa 
AA a bay cas cu e derota. 


Balashi Premuim 4 careda, 8 hit, 1 er- 
ror. Piratas 0 careda, 0 hit, 2 error. Miho 
bateadornan pa Balashi Premuim a resulta 
Nathan Berkel 3-3, Sando Geerman y Marc 
Danies ambos di 2-1. 

Den e di dos wega pa completa e double 
header di anochi Piratas a mustra mucho 
mas miho y a faha e hobennan di Balashi 
fuertisimo, pero no por a bin cla pa comberti 
esaki den un victoria. Balashi hungando bon 
bala ta seya nan di dos victoria di anochi. 
Balashi Premuim 9 careda, 13 hit, 2 error. 
Piratas 7 careda, 7 hit, 2 error. 

Jorge Santana ta bay henter e ruta y ta 
resulta pitcher ganador, mientras Guill- 
ermo Montiel ta bay cas cu e derota. Miho 
bateadornan pa Balashi ta Nathan Berkel 


di 4-3 kende ta start campeonato “super 
hot” cu 6 hit den 7 turno den prome dos 
weganan, Gerald werleman tambe a bay di 
4-3. Juan Arango y Djurwin Croes ambos di 
Balashi a conecta un cuadrangular. 

Pa Piratas a destaca na bate den causa perdi 
Jonathan Perez 3-3 y Ramon Gonzalez di 
2 - 1 . 

Campeonato ta continua diasabra atardi 
5:00pm na Pos Chikito cu 2 wega femenino 
y ta continua diadomingo mainta 1 l:00am 
na Kudawecha cu 2 wega Femenino mien- 
tras dialuna 29 di mei pa 7:15pm na Pos 
Chikito lo bay tin 2 wega valido den cat- 
egoria A-KIas masculino. 

Pues campeonato di Aruba Softball Bond 
den pleno desaroyo. 

Tiger Taekwondo Academy 
a presenta su di 18 edicion 
di Tiger Taekwondo Open 
International Championship 
cu tabata super exitoso 




UN total di 280 atleta a forma parti di e magno evento di 
taekwondo cual a haci esaki un di e eventonan mas exitoso den 
e era di taekwondo na Aruba. 

Teo Rodirguez di Tiger Taekwondo ta masha contento cu e 
obhetivo aki cual ta un soño pe y su organisacion. 

Pa Aruba un total di 80 atleta di 11 skol a competi. Manera 
premira esaki a bira un grandisimo mientras e combatenan 
tabata di nivel superhalto. 

Sigur esaki tabata un experiencia unico pa nos atletanan di 
Aruba, kendenan a forma parti di un evento internacional di 
taya. 

Mester bisa cu varios pais cu confirma a yega Aruba cu nan 
atletanan manera Colombia, Surinam, Venezuela, Republica 
Dominicana, Merca, Panama, Argentina, Sur Korea, Boneiro, 
Corsow, Boneiro, Costa Rico y Puerto Rico. 

Mescos tambe ta conta p’e refereenan internacional cu a asisti 
esnan di Aruba den tur e peleanan. Na banda di e competencia 
di taekwondo tabata tin tambe e competencia di Poomsae y 
Para-Taekwondo pa atletanan paralimpico cu pa prome biaha 
por a admira na Aruba. 

Como e mihor ekiponan local a sali Brazil Taekwondo Stichting 
y Stichting Tiger Taekwondo Academy, mientras cu 5 atleta di 
Aruba a logra conkista e trofeo como e mihor taekwondondista 
di nan categoria, esakinan Best Fighter Male Infantil National 
Zayon Thielman (Stichting Tiger Taekwondo Academy), Best 
Fighter Female Infantil National Sue-Jean Kelly (Stichting Ti- 
ger Taekwondo Academy), Best Fighter Male Cadet National 
Justin Granham (San Nicolas Taekwondo Center), Best Fighter 
Female Cadet National Shanille Perez (Noord Taekwondo 
Center), Best Fighter Male Junior National Shaquille Barry 
(San Nicolas Taekwondo Center), Best Fighter Female Junior 
National Chiara Petrocchi (StichtingTiger Taekwondo Center, 
Best Fighter Adult Male Angelo Rodriguez (Stichting Tiger 
Taekwondo Academy) 

Delegacion di amazona 
lo competi den e 
Spectrum International 
na Miami, Florida 

E Spectrum International ta un di e competencianan di mas 
grandi di Paso Fino na Florida. Ya pa varios aña cabaynan di 
diferente pais den nos region y continente ta forma parti di 
e competencia aki. 

Mirando e prestacion di amazonanan, e aña aki Aruba lo 
manda 5 participante competi na e Spectrum International 
cu lo tuma lugar e dianan 24 pa 28 di mei na Miami, Florida. 
E amazonanan cu lo ta participando pa Aruba ta Elizabeth 
Johnson, Melanie Wever, Zoey Arends, Natalia Mouawad y 
Alina Mansur. 

Mester bisa cu tur e amazonanan aki tin varios titulo regional 
y mundial tras di nan nomber y ta premira cu cada uno lo haci 
un bon papel den e competencia aki. 

Nos amazonanan lo competi den diferente categoria manera 
placer, prestacion y clasico fino como tambe e categoria di 
International Equitation. 



Xander Bogaerts ta 
haci "photo shoot" pa 
Rawlings Sporting Goods 



NOS astro Arubano, Xander Bogaerts a haci un “photo shoot” 
pa propaganda di un marca conoci di glove y bala na Merca 
cual ta Rawlings Sporting Goods. 

Algo cu nos a bin ripara y haya hopi leulc ta cu e X-man di 
Aruba a laga traha un “glove” p’e uza y ta nombr’el e na 
nomber di su querida mama, Sandra Brown. 

Willy Willems a entrega e t-shirtnan 
nobo na Brazil Taekwondo Stichting 





BRAZIL Taekwondo Stichting ta conta awor cu t-shirt y polo shirt 
nobo despues di basta tempo. 

Willy Willems tabata Presidente di Brazil Taekwondo Stichting un tempo 
y t’esun cu a traha e logo di Brazil Taekwondo Stichting. 

Willy Willems a entrega e t-shirtnan n’e atletanan y e polo shirtnan n’e 
directiva. 

Tur hende a keda contento cu nan uniformnan nobo cu ta indentificanan 
riba caya ora di bende rifa y ora cu tin actividadnan. 

Pa por a yega n’e t-shirt y polo shirtnan, Brazil Taekwondo Stichting mes- 
ter a bende rifa pa recauda fondo y asina por a logra cumpra esaki. Awor 
Brazil Taekwondo Stichting ta recaudando fondo pa tur atleta por tin 
nan mesun protectornan pa train cu nan y tambe pa ora di bringa. 

E mucha y mayornan a conoce Willy Willems mas di serca awor. Wil- 
ly Willems ta encarga cu e cuenta bancario di Brazil Taekwondo Stichting 
pa hopi aña caba. 

Diadomingo rond 2 di Play-of 201 6/201 7 ta sigui 


RCA ta na prome luga den play-off di AVB 

Deportivo Nacional a gana SV Dakota cu score di 4-0 





E prome rond di e Play-off 2016/2017 di Arubaanse Voetbal Bond 
a termina despues di weganan candeloso. E teamnan di RCA, Bri- 
tannia, La Fama y Dakota a hunga den e prome 3 wega cada uno, 
unda cu nan a sa di duna bataya fuerte. Pero awo cu e prome rond 
a completa, RCA ta na prome luga. 

Diamars anochi, RCA a topa e team di Britannia, unda cu ambos 
team a subi tereno dicidido pa bay cu e victoria. Desde inicio di 
wega ambos team tabata busca pa pasa e defensanan p’asina tira 
riba gol. Na di 8 minuut di wega Steven Rua a tira un pase pa Eric 
Santos, kende na su turno ta toke e bala y manda esald den gol. 
Asina aki RCA a bay ariba den e prome mita tempo. Britannia no 
a rindi y 11 minuut a busca e gol di empate cu tiro di Bruno, pero 
no a logra esaki ya cu e bala a cay den man di e keeper. E wega a 
continua y e prome tempo a bay aden cu RCA ganando 1-0. 

Den e di dos tempo RCA a subi tereno un biaha mas buscando mas 
gol y a haya algun oportunidad pero no a probecha di nan. Di otro 
banda, Britannia tabata ataca fuerte buscando e gol di empate, pero 
e defensa di RCA tabata contra ataca fuerte. Britannia a cuminsa 
ataca fuerte te ora cu un carchi cora a cay durante e wega, na mo- 
mento cu John Lugaydi Britannia a scop un hungado di RCA na su 
cabes ora cu e tabata tira abou. Referee DeLecca a mira esaki y di 


biaha a saca e carchi cora. Na final di wega RCA a bay cu e victoria 
di 1-0 p’asina bay riba den e standing. 

Diaranson anochi Deportivo Nacional a topa cu Dakota. Desde 
comienso di wega Deportivo Nacional a busca pa domina e wega, 
unda cu tabata busca pa pasa e defensa di Dakota. 

Na 4 minuut di wega Devis Oliveros a anota e prome gol pa Nacio- 
nal. Dakota a busca gol di empate den un tiro di skina pero keeper 
Jose Cruz a sa di evita esaki. Nacional a sigui ataca y na varios 
ocasion keeper Abdul a scapa Dakota. Kenroy a manda un pase pa 
Killer Francis kende a pone Nacional ariba cu e score di 2-0. Wega 
a continua fuerte unda cu Kenroy a anota e di 3 gol den e prome 
tempo. Den e di dos tempo e di 4 gol a cay dor di un tiro di skina 
unda cu e defensor Rensly Tromp a anota esaki. Dalcota na varios 
ocasion a tira ariba gol pero no a logra anota. 

Na final e wega a termina 4-0 pa Nacional. 

Den e standing RCA ta na prome luga cu 6 punto, y pa motibo di 
averahe di gol Deportivo Nacional ta na di dos luga cu 4 punto, 
Dakota na di tres luga cu 4 punto y Britannia na di cuater luga cu 
2 punto. Diadomingo 29 di Mei pa 6:00 PM Britannia lo enfrenta 
Dakota den e di dos rond, mientras cu pa 8:00 PM RCA lo enfrenta 
Nacional. Yega stadion na Dakota y bin apoya bo team preferi. 

E prome Plastic Free Walk & Run event di Aruba - Aruba Bank Walk & Run 201 7 

Desde dialuna 29 di mei un total di 2500 participante 
lo core y cana den e Aruba Bank Walk & Run 2017 



ARUBA Bank ta cla pa su di 13 edicion di e anual “Aruba Bank 
Walk & Run 2017”, conhuntamente cu su partner Subway. Un 
biaha mas esaki lo ta un evento grandi cu no menos di 2500 par- 
ticipante. 

E Walk & Run aki ta e prome evento cu lo ta “plastic free”, unda 
cu durante e rutanan Aruba Bank no lo duna awa den cups ni boli 
y esaki ta en conexion cu e Green Wave efforts. 

Pues, corda trece bo boter di awa, y bo tin e opcion di refill esaki na 
Start, Halfway di e ruta, y na Finish, pa asina bo curpa keda hidrata. 

Dialuna 29 di mei e caminata y coremento lo inicia pa 6:30pm na 
e sucursal di Aruba Bank San Nicolas, diamars 30 di mei e lo tuma 
start na Compleho Deportivo na Santa Cruz, diaranson 31 di mei 
e Wallc & Run lo sali for di Aruba Bank Drive Thru na Paradera 
y diahuebs dia 1 di juni e lo cuminsa na Centro Deportivo Frans 
Figaroa na Noord. Aruba Bank ta corda tur interesado pa yega na 
ora pasobra e evento lo start na ora. 


Si bo no a download e Auba Bank Wallc & Run App ainda, haci 
esaki y mira bo registracion di tempo di Chip asina cu bo pasa e 
Mat na comienso, mitar caminda y final. E miho tempo di e 4 dia 
ta e miho resultado. No lubida di bisti bo BIB y Chip, cuida esaki 
bon e corda trece durante tur 4 dia di evento. 

Si bo ta un grupo cu ta participa y na luga cu cada un bay cu nan 
propio auto, haci un car-pooling unda cu un ta pasa piki otro pa 
bay y pa bin bek. 

E. o. e rutanan di e Walk & Run y hopi informacion mas ta dis- 
ponibel rib’e Aruba Bank Walk & Run App, cual bo por download 
den App store di Apple y Android. 

Aruba Bank ta encurasha tur participante pa verifica nan informa- 
cion di nomber y BIB riba https ://walk-and-run. arubabank. com y 
alabes ta recorda tur participante pa Download e Aruba Bank Walk 
& Run App, y asina keda al tanto di tur informacion importante, 
LIVE tracking, Social Sharing, Playlists, y updates pa tur partici- 
pante. Tambe sigui Aruba Bank riba Facebook. 

Clayton Croes (AVP): 


Pueblo ta scoge direccion di nos pais 


Politiconan tin cu scucha y realis'e 



“COMO hoben politico, hopi biaha hende ta cuestiona nos car- 
acter, nos capacidad y abilidad pa por haci e trabou sumamente 
importante di representa un pueblo. Esaki ta di compronde. 

Nos ta hoben, menos experiencia y nos ta drenta un mundo cu ta 
nobo pa nos. P’esey ta hopi importante pa pueblo sa pakico bo ta 
drenta politica”, segun Clayton Croes. 

“Den mi caso, m’a drenta politica pa diferente motibo. E motibonan 
mas importante ta e amor pa mi isla y e realidad cu nos hobennan 
ta e futuro di nos pais. P’esey nan mester tin un voz mas fuerte y 
directo den fiha futuro di nan pais. 

Mi ta convenci cu e generacion nobo na Aruba tin e capacidad y e 
boluntad, pa surpasa tur expectativa cu tin y hiba nos pais na un 
nivel cu nunca antes el a logra yega. 

Mi ta convenci cu e generacion hoben di Aruba, cu ta profesional y 
capacita, kier y por crea un Aruba unda e colornan di cada partido 
nunca ta mas importante cu loke nos haci pa e bienestar di cada 
ciudadano”, Clayton Croes ta splica. 

E hoben candidato ta sigui splica cu, “E unico manera pa por nos 
yega na esaki, ta dor di caba cu e politica di acusacionnan falso y 
atakenan personal y riba famia. Ami ta kere den un politica y debate 
politico unda nos por duna otro critica constructivo, unda e meta 
no ta pa rebaha un otro politico, sino pa trece e necesidadnan di 
e pueblo dilanti y busca solucionnan nobo pa nan. Asina nos por 


traha p’e pueblo cu un perspectiva nobo. 

Pa nos por sirbi pueblo bon, nos mester scucha pueblo bon. Nos 
hendenan ta hendenan motiva, hendenan cu ta traha duro, cu ta 
respeta otro, cu ta uni y mas cu tur, nan ta orguyoso di nan pais. 
E ta keda na nos como representante y lidernan di pueblo, pa de- 
mostra e mesun cualidadnan di nos hendenan.” 

Pueblo ta pidi pa un politica nobo. Pueblo ta pidi tambe pa un 
manera nobo di core campaña. 

Ami ta di opinion cu e generacion nobo lo demostra esaki tambe. 
Ningun hende mester sinti nan mes intimida of forsa pa mustra 
nan color politico. 

Di mes un manera, tur hende cu si lder mustra nan color mester 
por hasi esaki cu tur libertad. 

E ta un cambio pa acepta y respeta opinion di tur hende. No ta 
importa cua color politico. 

E lo ta un cambio gradual y poco poco, pero cu conviccion y per- 
severancia e pensamento y perspectiva aki riba politica lo bira re- 
alidad. Esaki ta e opinion di e generacion di hobennan na Aruba”, 
Clayton Croes ta mustra. 

“Ta importante si pa nos tur vota. Cu Bo voto bo ta expresa bo voz 
y bo opinion. Na tur ciudadano mi kier bisa cu abo ta esun cu ta 
determina e Aruba cu bo kier. Bin yuda determina e futuro di nos 
pais cu bo voto!”, Clayton Croes ta conclui. 

Minister di Salud Publico, Cuido di Nos Grandinan y Deporte, dr. Carlos Alex Schwengle 

Yision pa deporte lo ta presenta durante seminario deportivo 

Tin turtool pa tin pa tin un deporte na nivel mas halto 


AWE , diasabra, lo tin un seminario di deporte organisa pa Minister 
di Salud Publico, Cuido di Nos Grandinan y Deporte, dr. Carlos 
Alex Schwengle y su team. 

“Deporte na Aruba ta algo un tiki complica, pero politicamente 
tambe. E no ta e sector cu ta miho organisa pero si ta unda cu tin 
hopi hende cu a haci bon trabou, tin hopi boluntario y hopi di nan 
a y ta haci trabounan bunita. Hopi biaha organisacionnan ta haci 
cosnan riba nan mes y ta p’esey ta importante pa structura y traha 
hunto. Mi sa cu Gabinete Mike Eman I a 
traha duro caba pa reorganisa mas miho 
posibel, cierto aspecto mi ta di acuerdo, 
cierto aspecto mester sigui mehora”, 

Minister Schwengle a remarca. 


Ministerio di Deporte ta sigui cu e re- 
organisacion aki y awo a bira tempo pa 
demostra pueblo en general, pero sigur 
mundo deportivo aki na Aruba, kico 
tur e trabounan cu tin andando y kico 
falta. Tambe pa duna nan un splicacion 
ta dicon Ministerio di Deporte kier mas 
unidad den e mundo deportivo. Aki na 
Aruba tin tur e materialnan pa deporte, 
hendenan cu boluntad, cu curason pa 
deporte, tin hopi. Tin suficiente placa 
y ta bay haya mas placa. 

Tambe tin facilidadnan cu tabata falta 
di atencion, a demostra cu ta bezig cu 
renobacion di tur y esaki ta bay gradu- 
almente, pasobra no por haci tur cos un 
solo biaha. 

“Nos tin tur ingrediente pa hiba deporte 
na un nivel mas halto unda cu dado 
momento lo bo kier mira cu tur mucha, 
nos hubentud ta haci algo den deporte 
of movecion aki na Aruba”, Minister 
Schwengle a expresa. 


Subsidio cu dia 1 di juni proximo lo bira fundacion di Gobierno, 
hunto cu federacionnan, cu nan no por traha tiki tempo riba di- 
asabra pa sinta hunto den e seminario. 

Alci Minister Schwengle lo tuma e oportunidad di presenta e vision 
pa deporte pe venidero 10 aña. Tambe lo presenta un codigo di bon 
gobernacion den deporte, di cual e ta un proposicion. Por hinca 
e cosnan aki den ley, pero e cos di mas importante ta cu e pueblo 
mester carg’e. “Pasobra ora bin cu un cos den ley y pueblo no ta 

carg’e, kere mi, nada lo bay pasa”, 
Minister Schwengle a remarca. 


Loke cu Ministerio di Deporte a 
yega na dje como conclusion hunto 
cu e partnernan ta pa bay cana 
tur hunto den un solo direccion. 
Esaki ta un cos cu a falta hopi 
den deporte pa añanan largo. No 
tabatin e vision y compromiso di 
tur partner den Deporte. A yega e 
momento y nan ta leu y no ta cos 
cu e partnernan no sa di e docu- 
mentonan, pasobra nan sa di dje. 
Minister hunto cu e partnernan a 
skirbi e documentonan, kiermen 
e documentonan ta di nan tambe. 

“Loke cu nos kier concretisa e 
diasabra aki ta pa demostra e 
federacionnan cua ta e rumbo cu 
nos ta bayendo. Nos kier firma un 
intentie verklaring, unda cu tur 
federacion y organisacion lo bisa - 
si Minister, esald ta e direccion cu 
nos lder bay”, Minister Schwengle 
a remarca. 

Si cada 4 aña ta bolter e mundo, 
no lo logra nada. Eficiencia pa logra 
algo pa deporte ta bira menos. 



“Un palabra di danki di awo pa ful e mundo deportivo pa nan bon 
Na e momentonan aki, ni un kwart di e muchanan no ta participa trabou y mi ta lcere cu nos por logra mas. Mi ta invita nan y reta 
activamente den deporte y esald pa Minister Schwengle ta algo nan pa nan bin reta ami tambe diasabra pa nos por hiba un debate 
casi criminal. Minister Schwengle no por imagina cu e partnernan y pa nos por mehora e futuro di deporte pa nos muchanan”, asina 
di deporte cu ta ASU, COA, IBiSA, Lotto, FMA, FFD, Comision Minister Schwengle a expresa. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com X 71 www.facebook.com/awemainta 583-1400 á 583-1444 

Un conderto conmovedor di Saxofonistanan di 

Vento do Norte cu Henk van Willert 

Pa: Clyde Harms 




Adriana Oliveira 


SIMAN pasa na Cas di Cultura 
mi a presencia un di e concier- 
tonan mas conmovedor den mi 
bida, e concierto cu Kunstlcring 
a presenta di e conhunto musical 
Vento do Norte. 

Mi a scucha e concierto di e 
grupo di Henk van Willert algun 
aña pasa den e ballroom di Mar- 
riott tempo e tabata consisti di 
8 saxofonista y mi a keda hopi 
emociona dia cu mi a tende cu 
nan tabata bay toca atrobe na 
Aruba. 

Aunke e aña ald Vento do Norte 
tabata consisti di solamente 4 
saxofonista plus e director, mi 
expectativa tabata halto, ya cu 
nan programa Alma Azul tabata 
mustra un mescla grandi di dife- 
rente tipo di musica: Adagio, 
fado, tango, jazz y varios obra 
di compositornan di Aruba y 
Corsow. Nan no a desapunta mi. 

E 4 saxofonistanan cu director 
Van Willert a scoge p’e gira e aña 
aki ta studiantenan avansa n’e 


scol di musica y arte na Oporto 
caminda e ta profesor. Tur 4 ta 
Portugues y nan a demostra di 
tin un futuro briyante cu nan 
tocamento. Esun cu a hala mas 
atencion sigur tabata Adriana 
Oliveira. 

No solamente pasobra e tabata 
e unico mucha muher. Adriana 
t’e mas chikito di tur, pero ta 
toca e instrumento mas grandi, 
e saxofon bariton. 

José Pedro Gonçalinho y Pe- 
dro Pereira tabata cambia nan 
instrumento de bes en cuando 
y a toca soprano of alt. Hristo 
Goleminov a mustra su dominio 
riba su saxofon tenor. 

Henk van Willert mes tabata 
compaña su studiantenan to- 
cando bariton of alt. Berdadera- 
mente, Kunstkring a presenta 
un concierto di musiconan di 
calidad zuiver. 

Cuminsando cu tres cantica hopi 
conoci y popular di West Side 
Story, Vento di Norte a mustra 
e audiencia nan versatilidad to- 
cando musica di diferente genero 
y ritmo, manera musica di As- 
tor Piazzola, Air di J. S. Bach, 
Adagio di Samuel Barber, fado 
di Amalia Rodriguez, E1 diablo 
suelto di e Venezolano Heraclio 
Fernandez. Remarcablemente, e 
musiconan a toca henter anochi 
di memoria! 

Un sorpresa grandi y placentero 
tabata despues di pauze ora cu 
e maestro van Willert a presenta 
Stephen Diaz, un hoben Aru- 
biano percusionista cu e grupo 
a topa ta practica den Cas di 
Cultura y a impresiona nan. 
Nan a regla pa Stephen parece 
den e programa y Stephen a im- 
pacta nos tur cu su tocamento y 
su carisma. Definitivamente Ste- 
phen lo ta un otro Carlos Bislip. 


E momentonan conmovedor 
tabata ora cu Henk van Willert 
a duna homenage n’e composi- 
tornan Arubiano y e musica cu 
nan a produci. 

Cu palabranan di cariño, mae- 
stro Willert a pidi un aplauso 
di reconocimento pa Livio Her- 
mans pa su precioso Pavane. Sin 
menciona e titulo Abo So, el a 
invita esnan presente pa canta of 
baila lo ke el a yama “casi himno 
nacional”. Ningun hende a bai- 
la, pero e publico a mustra nan 
amor p’e obra di Padu cantando 
di curason. Van Willert yen di 
emocion a lamenta cu Padu no 
por tabata presente y el a gradici 
yiu di Padu cu si tabata den Cas 
di Cultura. 


Den su emocion, ekibocada- 
mente van Willert a intoduci 
Atardi como un composicion di 
Padu, pero esnan presente no a 
tume na malo; Nan a canta cu 
hopi sentimento e obra nostal- 
gica asina stima di Rudi Plaate. 
Cu e notanan precioso di What 
a wonderful world di “Satchmo” 
Armstrong, Vento do Norte a 
sera un anochi musical inolv- 
idabel. 

Danld, Kunstkring. Mi ta spera 
cu pa boso proximo concierto 
nos pueblo lo mustra mas apre- 
cio p’e trabou cu boso ta haci 
di trece musica y musiconan di 
calidad na Aruba. 
clydeharms @yahoo. com 

Cumana #44 ^ Tel: 586-4444 / 733-2906 

E: royalfuneralhome@hoimai! com / 593-Q857 / 731-5847 

Laga tur locual cu ta spera mi ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Y laga esakinan termina den tur bunitesa 

Cu hopi tristeza pero conforme cu boluntad di Dios 
nos ta participa fayecimento di: 



Sra.vda.Otilia Koolman-Maduro 

Mihor conoci como" Oti of Mai, Tantita" 

*03 juni 1940 -t24 mei 2017 

Na nomber di su 

Esposo: tSr. Mario Maduro" Mai" 

Juinan: Sr. Mario // Johnny"Maduro y 

sra. Gwendolyne Maduro-Oduber 
tSr.Robert // Beto"Maduro y 
sra.vda Astrid Maduro-v/d L'lsle 
Sra. Janine Maduro 

Sra. Ita Kelly-Maduro y sr. Reynolds Kelly 
Nietonan: Jowen Maduro y Jean Pierre Kelly 

Romen Maduro y Chantal Cannigieter 
Rochen Maduro 
tRojohn R.R. Maduro 
John-Jowell Maduro 

Natasha Rasmijn-Maduro y Chris Rasmijn 
Siegmar Maduro y Gilliane Alders 
Janice Flanegin 

Bisanietonan: Sigion Maduro 

Landon Kelly 

Manera juinan: Gilbert Caranza y Famia 

Joselyn y Angelo Maduro-Dirksz 
Rumannan, primo y primanan , swa y cuñanan, 
madrina y padrinonan y ihanan. 

Su mihor amiganan di cas: Sra. Filomena Ras 

Sra. Maria Farro y famia 
Su bisiñanan y conocirnan y demas famia: Koolman, 
Maduro, Oduber, v/d L'lsle, Kelly, Rasmijn, Flanegien, 
Kock, Coffy, Bikker, Nava, Dirksz, Krozendijk, Marin, 
Hasseth, Werleman, Angela, Alders, Geerman, Da 
Silva, Albertsz, Croes, Gomez, Henriquez, Quandus, 
Roja, Cannegieter. 

Ta invita pa asisiti na e acto di entiero cu lo tuma 
lugar diaranzon 31 di mei 2017 for di 2'or pa 4'or di 
atardi na Royal Funeral Home, despues lo sali pa 
Santana na Sta. Cruz. 

Adres pa condolencia: Royal Funeral Home na 
Cumana, diamars 30 di mei 2017, 7or pa 9or di 
anochi. 

Nos ta pidi nos disculpa si den momento di tristesa 
nos por a lubida algun famia y conocirnan den nos 
momento di tristez, despues di entiero nos no ta 
ricibi bishita di condolencia na cas. 


> Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Met groot verdriet, maar tevens vervuld van mooie 
herinneringen, delen wij u mee dat na een veelbewogen 
leven onverwachts van ons is heengegaan mijn lieve man, 
onze lieve papa. 



Geboren in Overschie op 10 januari 1939 en 
overleden op 23 mei 2017. 

René Gerrit Anton van Nie 



$ Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento y Invitacion 

Pa medio di esaki famia de Cuba-Franken 
kiera gradici tur esnan 
cu na un manera of otro a duna nos sosten, 
consuelo y forsa 

durante e tempo dificil cu e fayecimento 
y entiero di nos defunto stima: 




Rafaéla de Cuba-Franken 

"Ela of Machi"ez-Winklaar 

Un danki na un y tur cu a manda carchi, telegram, 
krans, whatsapp, email, message via facebook of a 
hasi yamada telefonico. 

Un danki special tambe ta bay na dokternan y 
zusternan di H.O.H.Tambe na Aurora Funeral Home 
pa cu su bon servicio y atencion. 

Boso muestra di atenshon tabata un gran Consuelo 
pa nos. 

Na mes momento nos ta invita famia, bisiña-, amigo- 
y conocirnan 

pa compaña nos na 2 Santo Sacrificio di Misa 
diadomingo 28 di mei 7pm na misa Santa Anna na 
Noord y diamars 30 di mei pa 5.30 pm na Kapel di 
Alto Vista. 

Boso presencia ta altamente aprecia. 


.. Auirciira 

çjmerd çfáente 3 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Met groot verdriet, maar tevens vervuld van mooie 
herinneringen, delen wij u mee dat van ons is 
heengegaan: 


Ruel Wladimir Marques 

*28-08-1940 -124-05-2017 


Uitvaart wordt nader 
bekend gemaakt 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

A fayece inesperadamente: 




Angelo Augustin Kastablank 

*05-05-1970-126-05-2017 
Acto di entiero lo wordo anuncia despues 


^ Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 



Nos ta participa fayecimento di: 



Juan Pablo Penja 

*30-06-1970 - +25-05-2017 
Acto di entiero lo wordo anuncia despues. 

Rotaract Club of Aruba ta presenta You Inc Seminar: 


No laga bo miedo strobabo di ta bo mesun heroe 


ROTARACT Club of Aruba ta organisando 
pa di tres aña consecutivo e seminario “You 
Inc. - Excel Professionally and Beyond”. 

E topico e aña aki ta “Be your own hero- How 
to tap inside your own super power and excel 
like a super hero”. 


E orador invita p’e edicion ald ta sra. Michelle 
Villalobos y como orador local nos lo tin Na- 
thaly Cabrera. 


Cumana 76 

Oranjestad,Aruba 

Tel: 588-6699 
Fax: 588-6698 
: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Nos ta participa fayecimento na e edad di 75 aña: 




Pascual Gregorio Albertus 

*24-12-1941 - t25-05-2017 


Na nomber di su: 

Casa: Alba E. Albertus-Hernandez 


Yiunan: Madeline Albertus na Hulanda 

Lillian Albertus 


Rumannan: Jose Albertus y lonie Albertus y famia 

Franklin Albertus y famia 

Otroyiunan: Jahaira Loopstok 

Anoushka Loopstok 
Natasha Loopstok 


Nieto y nietanan 

Iha: Henry Albertus 

Sobrina stima: Soraida Chirino 

Sobrino y sobrinanan 

Su bon bisiñanan: Famia Tromp, Famia van der Poel, 
Famia Martijn 

Mihor amigo/anan di cas: Jan y Stefana Loopstok, 
Danny y Georgina Wever, Sra. Anna,Thomas Ras, 
Henky Ras, Querino Ras y demas amigo y conocirnan 
Demas famia: Albertus, Hernandez, Loopstok, 
Rozenberg, Fabus, Lampe, Jacobino, Paesch y 
famianan na Bonairey Curacao 

Despensa nos si den nos tristesa por a lubida un of 
otro famia/ nomber/ persona. 

Acto di despedida ta tuma lugar diaranson 31 di mei 
2017 na Aurora Funeral Home di 9'or pa 11 tor di 
mainta. 

Nos no ta ricibi bishita di condolencia na cas despues 
di entiero. 


Conforme e meta di You Inc., pa ta un semi- 
nario diferente y acesibel pa un y tur, Rota- 
ract Club of Aruba lo introduci algo nobo y 
inovativo durante e mainta aki. 

Pa cuminsa e mainta lo tene un “shake up 
panel” cu lo wordo dirigi pa Rosabelle Illes 
den colaboracion cu Amba Tourism Authority 
y naturalmente tur presente. 

Esaki lo wordo sigui pa Nathaly Cabrera cu lo 
guiabo con pa acepta y transforma bo temor 
den un manera positivo. 

Alabes, Nathaly lo elabora un tiki mas riba 
kico tur ta stop nos di descubri lolce ta nos 
“hidden powers.” 

Pa culmina e mainta energetico aki, Michelle 
Villalobos lo guia e publico con pa ta nan 
mesun “super hero”. 

Tur presenta lo no solamente ta presenciando 
un seminario, pero mas importante ta cu 
esnan presente lo ta participa den un experi- 
encia cu sigur lo laga energia halto cu yen di 
inspiracion. Asina aki Rotaract Club of Aruba 
ta spera di inspira tur presente pa logra nan 
meta, sea den nan bida priva of profesional. 
You Inc. e aña aki lo ta dia 3 di juni na Hy- 
att Regency. Registracion lo start 8:00 AM 
y e seminario lo ta di 8:30 AM pa 1:30 PM. 
Tickets general tin prijs pa “early bird special” 
igualmente pa studiante. 

Tickets ya ta na benta y ta obtenibel na tur 
localidad di Nature’s Discount, CoLab, cerca 
miembronan di Rotaract Club of Aruba, via: 
president@rotaractaruba.com of na: 594- 
8878. Por bishita nos Facebook page Rotaract 
Club Aruba tambe pa mas informacion. 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Lagrima y flornan por seca, su recuerdonan y tur loke 
e la hasi y significa pa nos lo keda graba pa semper 
den nos mente y curason. 

"Cerca Dios mi alma ta na paz, ta di dj'E mi salbacion 
ta bini" 

Salmo 62:1 

Cu un inmenso tristeza y dolor na 
nos curason nos ta participa fayecimento di: 



Ludovico BertrandoTromp 

Mihor conoci como"Tani" 

*11-10-1941 -125-05-2017 

Acto di entiero lo wordo anuncia despues 


Habitante cu mas edad riba Aruba 


Maria Anette "Mai" 
Maduro a celebra 
108 aña di bida 




1* rnJm 

AYERA diabierna, 26 di mei 2017, Anette 
Maria Maduro-Lampe a celebra e hecho cu 
no menos di 108 aña pasa el a bin na mundo. 
E ta e ciudadano cu e edad mas halto riba 
Aruba. 

E1 a celebra esaki diabierna mainta na su 
cas situa na Cas Paloma, den compania di 
su famia y a ricibi bendicion di Pader Jairo 
Maduro. 

Mai Maduro tin un total di 15 yiu, di cual 
1 a fayece recientemente. E tin 50 nieto, 
75 bisanieto y 53 tataranieto. Ora conta 
yiunan, nieto y bisa nieto ta yega riba 200 
persona, pues un famia grandi. 

Un di e yiunan a conta cu nan mama ta 
un berdadero ehempel pa nan. Nan tata 
a fayece 51 aña pasa, ora cu 8 di e yiunan 
tabata bay scol ainda. Pues “Mai” a percura 
pa lanta e muchanan su so, cu ayudo di e 
yiunan mas grandi. Asina mes nunca ningun 
yiu a pasa mester, semper tur cos tabata OK 
na cas. 

Mai Maduro ta bin di un famia di 9 ruman, 
di cual e so a yega e edad mas halto. E taba- 
tin un ruman cu a yega 99 aña y e demas tur 
a yega te mas o menos 80 aña. Mai Maduro 
ta un persona masha religioso y ta dedica 
hopi ora den oracion. 

Pabien na “Mai” y cu nos bon Dios por sigui 
cuid’e pa e ta hopi mas cu nos ainda. 

Jennifer Arends-Reyes a cuminsa 
su campaña na Tanki Leendert 





TEMPORADA di campaña electoral a cuminsa y 
candidato hoben di AVP, Jennifer Arends-Reyes, a start 
su campaña cu un tremendo evento cu a tuma luga na 
Tanki Leendert. 

Reyes-Arends, un docente, a subi lista di AVP na 2013 y 
a demostra di tabatin un acogida grandi rond di Aruba. 

Diabierna atardi lider di partido Partido di Pueblo Aruba- 
no, AVP, Mike Eman y su señora Doina a yega hunto cu 
sostenedonan na Tanki Leedert, compañando diferente 
colega di partido manera Desiree de Sousa Croes, Marlon 
Sneek, Lorna Varlack, Mervin Wyatt Ras y Ministernan 
Arthur Dowers, Benny Sevinger y Mike de Meza pa duna 
nan apoyo na Jennifer. 

Na inicio di e ceremonia tabatin presentacion di un video 
rib’e trabou di Jennifer Arends Reyes como Parlamentario 
y tambe como ciudadano di pais Aruba. Jennifer a splica 
su pensamento, vision y idealnan cu enfoke pa miho 
oportunidad pa un y tur. 

Den su discurso e politico hoben a bisa cu e lo sigui cu su 
trabou pa Aruba cu determinacion y firmesa. E mensahe 
aki el a trece dilanti den compania di su casa Ricky y su 
yiu Charlotte. 

E anochi a sigui cu ambiente musical den man di Perfect 
Sound culminando den un ciere perfecto di e anochi. 

Cosecha ta organiza un 
workshop creativo den cuadro 
di Soul Beach Music Festival 



DIADOMINGO dia 28 di mei cuminsando di 10 am pa 12 or di 
merdia Cosecha San Nicolas conhuntamente cu e artesana Ramona 
Verbeek-Geerman ta organizando un workshop creativo den Cosecha 
su Creative Center. 

Den cuadro di Soul Beach Music Festival, cu ta tumando lugar e si- 
man ald na Aruba, participantenan di e workshop por traha, bou di 
guia di e artesana, nan mesun cadena. 

Asina nan por tin un piesa unico pa por festeha e aña aki Soul Beach 
Music Festival. 

E workshop aki ta costa 40,00 dolar pa participante, incluyendo material 
y un beverage local. 

Inscripcion ta tuma lugar na Cosecha San Nicolas of na Cosecha 
Oranjestad. 

Pa mas informacion por tuma contact cu Cosecha San Nicolas na 
telefon 587-8708 of Cosecha Oranjestad na telefon 587-8709. 
Tambe por bishita e Facebook page di Cosecha: www.facebook.com/ 
Aruba-Cosecha of bishita un di e localidadnan. 

Cosecha su empleadonan ta cla pa yuda y conta bo un tild mas di kico 
nos tin den nos tienda y workshopnan cu Cosecha ta organizando. 


Xpresa bo mes 

Aruban Warriors (AW) 

su di cinco protesta 
na Isla di Oro 

DIADOMINGO awor dia 28 di mei, e movemento Aruban 
Warriors lo protesta pa di 5 biaha caba na Isla di Oro contra 
construccion di hotel Zoetry. 

Manglonan y naturalesa no por defende nan mes pesey nos 
ta nan voz y nan forsa. Manera pueblo ta mira tur caminda 
Gobierno ta kibrando nos naturalesa, mata y palonan bieu 
endemico cu a tarda decadas pa crece ta wordo destrosa den 
un par di minuut. 

E mal maneho di kibra tereno di pueblo sin tene cuenta cu 
nos medio ambiente ta un acto sadista. 

Ing. R. Croes, hefe di DOW a bin bisa den medionan di 
comunicacion cu DOW ta bay conserva naturalesa. Pakico 
kibra tanto palo y matanan bieu? 

Y despues planta otro cu lo bay dura sigur 30 aña pa bira 
grandi manera nan tabata. Nos tur sa cu Gobierno su maneho 
no ta na beneficio di nos medio ambiente. 

For di 1986 niun Gobierno a pasa un ley ambiental. Y nunca 
a trece cambio den reglamentacion di construccion di cas, 
negoshi y hotel. 

Gobiernonan a bende patrimonio di Aruba cu esnan cu ta 
paga mas placa bou mesa. Hopi tristo. A habri porta pa stra- 
nhero y legalisa cantidad di ilegal cu despues tambe kier bin 
reclama tereno cu ta pertenece n’e pueblo Arubiano. 
Gobierno no ta respeta pueblo su opinion. Ta nos antepasa- 
donan Indjan tabata biba aki prome cu Conseho Colonial 
di Corsou a manda Laurens Croes como Commandeur den 
1754. 

Den 1715 un tribu di casi 400 Caquetio tabata biba aki. Tur 
Arubiano di famianan bieu cu tin 6 pa 7 generacion na Aruba 
tin sanger di e Indjannan aki. 

NOS, e descendientenan tin derecho di dicidi kico ta pasa 
cu nos teranan. Ningun Gobierno hamas a preserva nos pat- 
rimonio. Semper tur Gobierno a yena nan saco cu placa di 
benta di nos teranan. 

Ta pesey Aruban Warriors ta sigui lucha pa proteha nos 
manglonan y e bida marino eynan. 

Aruban Warriors ta invita tur cu tin nos naturalesa na cu- 
rason pa bin protesta cu nos diadomingo awor dia 28 di mei 
11.00 a.m. 

Un grupo ta bay riba kayak saliendo fo’i Santo Largo, y esnan 
cu lder pasa den manglo por compaña e grupo bou guia di AW. 
Algun Warriors lo tey di 11 a.m. na Santo Largo, Savaneta y 
algun lo tey 11 a.m. n’e entrada principal di Isla di Oro na Pos 
Chiquito. No laga otro so lucha p’abo y bo descendientenan! 

